pythainlp/thai-wiki-dataset-v4 huggingface dataset:
ธนาคารโลก

ธนาคารโลก  หรือเรียกว่า ธนาคารระหว่างประเทศเพื่อการบูรณะและวิวัฒนาการ  เป็นองค์กรระหว่างประเทศที่ได้จัดตั้งขึ้นมาหลังสงครามโลกครั้งที่สอง โดยประเทศมหาอำนาจในทวีปอเมริกาเหนือและทวีปยุโรป โดยมีจุดมุ่งหมายเพื่อช่วยให้ประเทศสมาชิกได้ทำการฟื้นฟูประเทศหลังสงครามโลกครั้งที่สอง โดยมุ่งเน้นการลงทุนเพื่อเพิ่มประสิทธิภาพการผลิตและเร่งรัดการเจริญเติบโตทางเศรษฐกิจ เป็นองค์กรอยู่ในสังกัดขององค์การสหประชาชาติ มีสำนักงานใหญ่ตั้งที่กรุงวอชิงตัน ดี.ซี. ประเทศสหรัฐอเมริกา ปัจจุบันมีประเทศสมาชิกทั้งหมด 189 ประเทศ เงินทุนของธนาคารโลกได้มาจากการจำหน่ายพันธบัตรในตลาดการเงินสำคัญของโลก ค่าบำรุงจากประเทศสมาชิก และเงินค่าหุ้นของประเทศสมาชิก
วัตถุประสงค์.
เพื่อช่วยเหลือประเทศสมาชิกที่ได้รับความเสียหายจากสงครามโลกครั้งที่สอง โดยให้สมาชิกกู้ยืมไปเพื่อบูรณะซ่อมแซมและพัฒนาประเทศ ต่อมาได้ขยายขอบเขตของการบริการออกไปเป็นการสนับสนุนการลงทุนเพื่อการพัฒนาและเพิ่มผลผลิตในประเทศที่กำลังพัฒนา เพื่อยกระดับชีวิตและความเป็นอยู่ของประชาชนในประเทศสมาชิก ตามลักษณะกิจการที่จะลงทุนและตามความจำเป็นและยังช่วยเหลือสมาชิกด้วยการให้บริการด้านความรู้และคำแนะนำเกี่ยวกับการวางแผนการลงทุนและบริหารการเงิน
ประวัติการก่อตั้ง.
จากการประชุมของกลุ่มประเทศมหาอำนาจ ที่เบร็ตตันวูดส์ รัฐนิวแฮมป์เชอร์ ประเทศสหรัฐอเมริกา เมื่อเดือนกรกฎาคม พ.ศ. 2487 ในการประชุมครั้งนี้ได้มีการร่างกฎบัตรขึ้นมาสองฉบับเพื่อจัดตั้งธนาคารระหว่างประเทศเพื่อการบูรณะและวิวัฒนาการ และกองทุนการเงินระหว่างประเทศ โดยทั้งสองสถาบันมีการแบ่งความรับผิดชอบกันอย่างชัดเจน กองทุนการเงินระหว่างประเทศจะให้การสนับสนุนทางการเงินระยะสั้น เพื่อช่วยประเทศต่าง ๆ แก้ปัญหาดุลการชำระเงินในขณะที่ธนาคารโลกจะให้ทุนสนับสนุนการพัฒนาระยะกลางและระยะยาว ในรูปแบบเงินกู้ยืม โครงการพัฒนาที่เน้นเฉพาะเป็นโครงการไป แต่เมื่อเวลาผ่านไปความแตกต่างนี้ก็ลดน้อยลงไปช่วงที่โลกเกิดวิกฤตการณ์การเงินในช่วงปี พ.ศ. 2513 - พ.ศ. 2523 ธนาคารโลกก็เริ่มปล่อยเงินกู้ระยะสั้น เพื่อการปรับปรุงเชิงโครงสร้างประสานกับกองทุนด้วยเช่นกัน
องค์กรทั้งสองนี้มีความสัมพันธ์อย่างเป็นทางการกับองค์การสหประชาชาติ ผ่านทางสภาเศรษฐกิจและสังคมแห่งสหประชาชาติ (Economic and Social Council-ECOSOC) ในฐานะหน่วยงานชำนาญการพิเศษ แต่การตัดสินใจในเรื่องการให้เงินกู้อยู่ในอำนาจการพิจารณาของธนาคารโลกเท่านั้น ธนาคารโลกทำงานร่วมกับหน่วยงานต่าง ๆ ขององค์การสหประชาชาติหลายหน่วยงาน เช่น องค์การอนามัยโลก (WHO) และโครงการพัฒนาของสหประชาชาติ (UNDP)
การตั้งชื่อทวินาม

ระบบการเรียกชื่อสิ่งมีชีวิตแบบทวินาม  เป็นระบบการเรียกชื่อสิ่งมีชีวิตแต่ละสปีชีส์ที่ใช้อย่างแพร่หลายในปัจจุบัน ชื่อแต่ละชื่อในระบบนี้เรียกว่า ชื่อทวินาม (Binomial name) หรือ ชื่อวิทยาศาสตร์ (Scientific name) คือชื่อที่ใช้เรียกแทนสิ่งมีชีวิตในสปีชีส์ต่าง ๆ อย่างเป็นทางการ ชื่อทวินามจะเป็นภาษาละติน ประกอบด้วยคำศัพท์ 2 คำ คือ สกุล และ สปีชีส์ ซึ่งขึ้นอยู่กับสิ่งมีชีวิตที่ต้องการระบุ โดยรายละเอียดปลีกย่อยอาจแตกต่างกันออกไปบ้าง
ประวัติ.
ระบบการเรียกชื่อสิ่งมีชีวิตแบบทวินาม ถูกคิดขึ้นใช้เป็นครั้งแรกโดยคัสพาร์ เบาฮีน (Gaspard Bauhin) และโยฮันน์ เบาฮีน (Johann Bauhin) ซึ่งมีชีวิตก่อนคาร์ล ลินเนียสเกือบ 200 ปี ทว่าการใช้ระบบนี้ยังจำกัดอยู่ในวงแคบ ซึ่งในสมัยนั้นส่วนใหญ่ใช้ระบบการเรียกชื่อสิ่งมีชีวิตแบบไตรนาม แต่ต่อมาถึงสมัยของคาร์ล ลินเนียส ระบบนี้ก็เป็นที่แพร่หลายขึ้นมาก
กฎการตั้งชื่อ.
มีหลักเกณฑ์ในการเขียนดังนี้
สปิตซ์ (ประเภทสุนัข)

สปิตซ์ (Spitz) เป็นประเภทของพันธุ์สุนัข ขนมีลักษณะยาวหนาและมักจะเป็นสีขาว หูตั้งและหน้ายื่น หางมักจะม้วนกลับขึ้นไปที่หลังของสุนัข มีนิสัยร่าเริง ฉลาด และขี้เล่น ตื่นตัวอยู่ตลอดเวลา และเชื่อฟังเจ้าของ อาจจะเห่าเก่ง เพราะมันจะมีสัญชาตญาณในการเตือนภัยให้เจ้าของเมื่อมันรู้สึกว่ามีอันตราย หรือมีคนแปลกหน้าที่ไม่คุ้นเคยเข้ามาใกล้ มันจะทำตัวเป็นยามปกป้องบ้านอยู่เสมอเลย 
ตามปกติแล้วเป็นสุนัขที่ฝึกได้ง่าย แต่เจ้าของจะต้องให้เวลากับมันและฝึกอย่างสม่ำเสมอ สุนัขกลุ่มนี้จะชอบเล่นเกม อย่างพวกขว้างของแล้วให้ไปเอากลับมานี่จะชอบมากเป็นพิเศษ โดยทั่วไปแล้วสุนัขกลุ่มนี้เป็นมิตรกับเด็ก และเข้ากันได้ดีกับสุนัขที่ถูกเลี้ยงอยู่ในบ้านเดียวกัน 
การดูแลขน.
การดูแลขน นี่ควรจะได้รับการแปรงหรือหวีอย่างสม่ำเสมอ แต่ไม่มีความจำเป็นจะต้องพาไปตัดขน 
ตามปกติแล้วเจ้าสปิตซ์เป็นหมาที่รักสะอาดมาก อาจจะไม่ต้องอาบน้ำบ่อยนักในหน้าผลัดขน ขนของสุนัขพันธุ์นี้จะร่วงค่อนข้างเยอะ ตามลักษณะของสุนัขพันธุ์ที่มีขนสองชั้นและเป็นสุนัขในกลุ่ม Northern Breed ทั่วไป
มาตราเฮอริเคนแซฟเฟอร์–ซิมป์สัน

มาตราเฮอร์ริเคนแซฟเฟอร์-ซิมป์สัน  คือมาตราการวัดระดับลมพายุที่มีระดับความเร็วมากกว่าดีเพรสชั่นและพายุโซนร้อน โดยแยกเป็นระดับความรุนแรงตามความเร็วลมของพายุเฮอร์ริเคนได้ 5 ระดับ
บางกอกแอร์เวย์ส

บริษัท การบินกรุงเทพ จำกัด (มหาชน) ดำเนินงานในชื่อ สายการบินบางกอกแอร์เวย์ส  เป็นสายการบินระดับภูมิภาคสัญชาติไทย ซึ่งเริ่มดำเนินงานกิจการด้านการบินเมื่อวันที่ 23 ธันวาคม พ.ศ. 2511 ในแผนกการบินสหกลแอร์ บริษัท กรุงเทพสหกล จำกัด ซึ่งในระยะแรกได้ดำเนินกิจการทำการบินบริการให้แก่หน่วยงานของรัฐบาล (รบ.) รัฐวิสาหกิจ (รสก.) และธุรกิจเอกชนต่าง ๆ ทั่วไป
ในปี พ.ศ. 2527 ได้แยกตัวออกมาจัดตั้งเป็น บริษัท สหกลแอร์ จำกัด และได้รับอนุญาตประกอบกิจการการเดินอากาศแบบประจำภายในประเทศ เมื่อ 3 ตุลาคม พ.ศ. 2528 และ พ.ศ. 2529 ได้รับอนุญาตให้ประกอบกิจการเดินอากาศแบบประจำมีกำหนด ต่อมา 5 เมษายน พ.ศ. 2532 บริษัท สหกลแอร์ จำกัด ได้เปลี่ยนชื่อเป็น บริษัท การบินกรุงเทพ จำกัด
ปัจจุบัน.
ในปัจจุบัน บริษัท การบินกรุงเทพ จำกัด (มหาชน) มีเครื่องบินเอทีอาร์ 72-600 จำนวน 10 ลำ เครื่องบินแอร์บัส เอ320-232จำนวน 3 ลำ และ แอร์บัส เอ319 จำนวน 11 ลำ รวมทั้งสิ้น 24 ลำ ให้บริการแก่ผู้โดยสาร
ในอนาคตทาง บริษัท การบินกรุงเทพ จำกัด (มหาชน) ได้วางแผนที่จะเช่าซื้อแอร์บัส เอ350-900 ขนาด 270 ที่นั่ง มาเข้าประจำการจำนวน 6 ลำอีกด้วย เพื่อจะขยายเส้นทางให้สามารถบินไปยังทวีปยุโรปได้ อีกทั้งทาง บริษัท การบินกรุงเทพ จำกัด (มหาชน) หวังจะร่วมมือกับแอร์บัสไประยะยาวเพราะเครื่องบินแอร์บัส นักบินเรียนรู้เพียงเครื่องเดียวก็สามารถนำไปประยุกต์ใช้กับเครื่องรุ่นอื่น ๆ ส่วนเอทีอาร์ 72-600 จะยังประจำการต่อไปเพราะเป็นเครื่องบินที่ใช้งานได้ดีในระยะทางใกล้ ๆ และเป็นเครื่องบินใบพัดที่มีความปลอดภัยและประหยัดเมื่อเทียบกับเครื่อง Turboprop รุ่นอื่น ๆ
จุดหมายปลายทาง.
ข้อตกลงการบินร่วม.
ณ เดือนตุลาคม พ.ศ. 2566 บางกอกแอร์เวย์สได้มีข้อตกลงการบินร่วมกับสายการบินต่างๆ ดังต่อไปนี้:
<templatestyles src="Div col/styles.css"/>
ข้อตกลงระหว่างสายการบิน.
บางกอกแอร์เวย์สได้ทำข้อตกลงกับสายการบินต่างๆ ดังต่อไปนี้:
ฝูงบิน.
ฝูงบินปัจจุบัน.
ณ เดือนพฤษภาคม พ.ศ. 2567 บางกอกแอร์เวย์สมีเครื่องบินประจำการในฝูงบินดังนี้:
บางกอกแอร์เวย์สมีอายุฝูงบินเฉลี่ย 13.3 ปี
ฝูงบินในอดีต.
บางกอกแอร์เวย์สเคยให้บริการเครื่องบินดังต่อไปนี้:
ผลประกอบการ.
ผลประกอบการห้าปีล่าสุด ของบริษัท การบินกรุงเทพ จำกัด (มหาชน)
ปลาเสือ

ปลาเสือ โดยมากหมายถึงปลาที่มีลวดลายคล้ายลายของเสือโคร่ง หรือเสือลายพาดกลอน ซึ่งได้แก่
ในอันดับปลากะพง (Perciformes)
ในวงศ์ปลาตะเพียน (Cyprinidae)
ในอันดับปลาคาราซิน (Characiformes)
วัดพระพุทธ

วัดพระพุทธ ตั้งอยู่ที่ บ้านใหญ่ หมู่ที่ 3 ตำบลพร่อน อำเภอตากใบ จังหวัดนราธิวาส ภายในวัดมีศาลาการเปรียญ พระพุทธรูปทำด้วยไม้ชัยพฤกษ์ ชื่อ พ่อท่านพระพุทธ พระพุทธไสยาสน์
ประวัติ.
ในอดีต กรณีเสียดินแดนให้อังกฤษ ได้ทำ "สนธิสัญญาตาบา" ระหว่างรัฐบาลสยามกับรัฐบาลอังกฤษ โดยได้ตัดสินกรณีพิพาทแนวแขตดินแดนระหว่างประเทศไทยกับประเทศมาเลเซียบริเวณตำบลพร่อน อำเภอตากใบ จังหวัดนราธิวาส สรุปว่า บริเวณวัดพระพุทธและคนในชุมชน มีวัฒนธรรมประเพณี วิถีชีวิตเป็นของไทย ดังนั้น ตำบลพร่อน อำเภอตากใบ จังหวัดนราธิวาส จึงเป็นสิทธิปกครองและเขตดินแดนของประเทศไทย
วันที่ 7 ตุลาคม พ.ศ. 2548 สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนินถึงวัดพระพุทธ เสด็จเข้าศาลาการเปรียญ ทรงจุดธูป เทียนเครื่องนมัสการ บูชาพระรัตนตรัย ทรงถวายจตุปัจจัยไทยธรรมแด่ "พระครูไพโรจน์ศาสนกิจ" เจ้าอาวาสวัดพระพุทธในขณะนั้น และพระสงฆ์ที่จำพรรษา รวม 8 รูป กลุ่มศิลปาชีพ วัดพระพุทธสามารถพัฒนาฝีมือ จนผลิตผลงานได้สวยงาม และมีคุณภาพ
ประวัติวัดพระพุทธ.
ได้เปลี่ยนชื่อมาหลายสมัยคือ
สัญลักษณ์ของวัดพระพุทธ.
คือ "ต้นโพธิ์" ชาวอินเดียเรียกต้นโพธิ์ว่า "อัสวัตถ์" หรือ "อัสสัตถ์" หรือ "ปิปปละ" ภาษาละตินเรียกว่า Ficus Religiosa ซึ่งเป็นไม้พันธ์หนึ่ง ไทยเรียก "โพธิ์ฤกษ์" ,"ต้นโพธิ์" เมื่อพระพุทธเจ้าตรัสรู้ภายใต้ต้นไม้นี้จึงชื่อ ต้นโพธิ์หรือ "โพธิรุกขะ" เป็นไม้ที่ตรัสรู้ จะเป็นต้นไม้อะไรก็ได้ เช่น 
พระศรีอาริย์ ตรัสรู้ใต้ต้นกากทิง ไม้กากทิง เป็นพุทธิรุกขะ 
พระกัสสปะ ตรัสรู้ใต้ต้นไทร ไม้ไทร เป็นพุทธิรุกขะ 
พระโกนาคม ตรัสรู้ใต้ต้นมะเดื่อ ไม้มะเดื่อ เป็นพุทธิรุกขะ
พระธรรมทูตสู่ประเทศศรีลังกา.
หลังจากที่พระเจ้าอโศกมหาราชได้ล้มเลิกการแผ่พระราชอาณาเขตโดยใช้กำลังแสนยานุภาพ หันมาใช้ธรรมานุภาพแทน พระเจ้าอโศกมหาราชได้ศึกษาพุทธพจน์จากพระเถระ หลังจากนั้นพระเจ้าอโศกมหาราชได้ส่งพระธรรมทูตสู่ดินแดนต่างๆ 9 สาย สายที่ 9 ส่งไปที่ลังกา (ตัมพปัณณิทวีป)
การเดินทางไปลังกา.
ใน พ.ศ. 2357 รัชกาลที่ 2 ได้โปรดฯให้สมเด็จพระวันรัต (มี) วัดราชบูรณะ หาพระสงฆ์ได้ 4 รูป รวมพระสงฆ์ไทยได้ 8 รูป พระรัตนปาละและพระหิธายะ ภิกษุชาวลังกาขอร่วมเดินทางไปเยี่ยมบ้านร่วมไปในขบวนด้วย รวมเป็น 10 รูป สมณทูตอยู่ในลังกานาน 12 เดือน จึงอำลาพระสังฆนายกกลับไทย พระสังฆนายกประทาน หน่อพระศรีมหาโพธิ์ เมืองอนุราชบุรี 6 หน่อ พร้อมทั้งพระบรมสารีริกธาตุแก่พระสงฆ์ไทย
เซลล์เพอร์คินจี

เซลล์เพอร์คินจี (/pərˈkɪndʒiː/) หรือ เซลล์ประสาทเพอร์คินจี  เป็นเซลล์ประสาทที่อยู่ในสมองส่วนซีรีเบลลาคอร์เท็กส์ (cerebellar cortex) จัดอยู่ในกลุ่มเซลล์ประสาทที่ใช้สารกาบา (GABA) ซึ่งเป็นสารสื่อประสาทที่ออกฤทธิ์แบบยับยั้ง ลักษณะเด่นของเซลล์เพอร์คินจี คือ เซลล์มีขนาดใหญ่มาก มีเดนไดรต์แตกกิ่งก้านคล้ายต้นไม้ และมีเดนไดรติกสไปน์เป็นจำนวนมาก เซลล์เพอร์คินจีพบได้ในชั้นเพอร์คินจีที่มีการจัดระเบียบของเซลล์เป็นหลายชั้นในสมองส่วนซีรีเบลลัม
เซลล์เพอร์คินจีตั้งชื่อตามยัน แอวังแกลิสตา ปูร์กิแญ ที่ค้นพบในปี ค.ศ. 1837
พระแสน (เชียงแตง)

พระแสน หลวงพ่อแสน หรือ พระแสนเมืองเชียงแตง (ພຣະແສນເມືອງຊຽງແຕງ) เป็นพระพุทธรูปปางมารวิชัยหน้าตักกว้าง 1 เมตร ศิลปะล้านช้าง มีความงดงามอย่างยิ่ง อัญเชิญมาจากเมืองเชียงแตง (ปัจจุบันอยู่ในเขตจังหวัดสตึงแตรง ประเทศกัมพูชา) 
องค์พระเป็นทองเนื้อห้า ที่ฐานพระมีอักษรสมัยล้านช้างจารึกอยู่ ปรงมารวิชัย สังฆาฏิชนิดยาวทาบลงมาถึงพระนาภีแบบลังกาวงศ์ พระเกตุมาลาหรือพระรัศมีเป็นเปลวยาวขึ้นแบบลังกาวงศ์ รอบฝังแก้วผลึก ๑๕ เม็ดนิ้วพระพัตถ์ไม่เสมอกันแบบพระเชียงแสน และสุโขทัยยุคแรก พระเศียรโตเขื่องกว่าส่วนพระองค์จนสังเกตเห็นชัด พระเนตรฝังแก้วผลึก ในส่วนสีขาวและฝั่งนิลในส่วนสีดำ ฐานรองเป็นแบบบัวคว่ำบัวหงาย
พระแสน เป็นพระพุทธรูปสำริด เนื้อนวโลหะ ส่วนผสมทองแดงและทองเหลือง น้ำหนัก 160 ชั่ง (น้ำหนักตามมาตราชั่งตวงวัดของประเทศไทย 1 ชั่ง เท่ากับ 80 บาท) (1 บาท เท่ากับ 4 ตำลึง) (น้ำหนัก 1 บาท เท่ากับ 15.2 กรัม) หรือคิดน้ำหนักได้ 100,000 เฟื้อง เดิมพระพุทธรูปนี้มีเป็นปูนปั้น เมื่อปูนที่หุ้มอยู่กระเทาะออก จึงได้เห็นเนื้อโลหะข้างในว่ามีสีทอง พระพุทธรูปหลวงพ่อแสนเป็นพระศักดิ์สิทธิ์ พระบาทสมเด็จพระจอมเกล้าเจ้าอยู่หัวโปรดเกล้าฯ ให้ข้าหลวงอัญเชิญพระแสนมาจากเมืองเชียงแตง (ຊຽງແຕງ) (ขณะนั้นอยู่ในความปกครองของนครจำปาศักดิ์ อันมีสถานะเป็นประเทศราชของสยาม) เมื่อปีมะเมีย พ.ศ. 2401 เพื่อประดิษฐานที่วัดหงส์รัตนารามราชวรวิหาร
พระแสน เป็นโลหะเนื้อทองสำริดสีแตกต่างกัน ดังนี้
คออ์

คออ์ (/x/) เป็นอักษร 1 ใน 6 ตัว ของอักษรอาหรับที่เพิ่มจากอักษร 22 ตัวของอักษรฟินิเชีย ใช้แทนเสียงไม่ก้อง เกิดจากเพดานอ่อน และเป็นเสียงในลำคอ (voiceless velar fricative; สัทอักษรสากล:) ภาษากลุ่มเซมิติกทางใต้ แยกเสียง ح และ خ เช่นเดียวกับภาษาอาหรับ และมีอักษรแทนเสียงนี้ในอักษรเอธิโอเปีย (Ḫarm ኀ) และอักษรอาระเบียใต้ด้วย
ซออ์

ซออ์ (‎) เป็นอักษร 1 ใน 6 ตัว ของอักษรอาหรับ ที่เพิ่มจากอักษร 22 ตัวของอักษรฟินิเชีย ใช้แทนเสียงก้อง เกิดจากฟัน และเป็นเสียงในลำคอ (pharyngealized voiced dental fricative; สัทศาสตร์สากล:) หรือ เสียงก้อง เกิดจากปุ่มเหงือก และเป็นเสียงในลำคอ (voiced alveolar fricative; สัทศาสตร์สากล:) เสียงนี้เป็นเสียงเน้นหนักของ z คล้ายกับเสียงของ ﺫ‎ หรือ ﺯ‎ ในภาษาเปอร์เซีย ใช้กับคำยืมจากภาษาอาหรับเท่านั้น เสียงนี้ยังเป็นเสียงที่ใช้น้อยในภาษาอาหรับด้วย จากรากศัพท์ 2,967 คำที่รวบรวมโดย Wehr (1952) รากศัพท์ที่มีเสียงนี้มีเพียง 42 คำ คิดเป็นร้อยละ 1.4
ฎ๊อด

ฎ๊อด  เป็นอักษร 1 ใน 6 ตัว ของอักษรอาหรับที่เพิ่มจากอักษร 22 ตัวของอักษรฟินิเชีย ใช้แทนเสียงก้อง เน้น เกิดจากปุ่มเหงือก (emphatic voiced alveolar plosive; สัทอักษรสากล:) เป็นเสียงที่เป็นเอกลักษณ์ของภาษาอาหรับ
จุดประสานประสาท

ไซแนปส์  หรือ จุดประสานประสาท เป็นช่องว่างพิเศษระหว่างส่วนแรก คือ เซลล์ประสาทก่อนไซแนปส์ กับส่วนที่สองที่อาจเป็นเซลล์ประสาทหลังไซแนปส์หรือเซลล์ชนิดอื่น เช่น เซลล์กล้ามเนื้อลาย และเซลล์ของต่อม เป็นต้น เพื่อสื่อสารและถ่ายทอดข้อมูลในการทำงานของระบบประสาท
ในทางประสาทวิทยาศาสตร์ ไซแนปส์แบ่งออกเป็น 2 ชนิด คือ
แพนด้าแดง

แพนด้าแดง (พินอิน: "Xiǎo xióngmāo") สัตว์เลี้ยงลูกด้วยนมชนิดหนึ่ง มีชื่อวิทยาศาสตร์ว่า "Ailurus fulgens" อยู่ในวงศ์ Ailuridae จัดเป็นสิ่งมีชีวิตเพียงชนิดเดียวที่อยู่ในวงศ์นี้ที่ยังสืบทอดสายพันธุ์อยู่ จึงจัดเป็นซากดึกดำบรรพ์มีชีวิตอยู่ชนิดหนึ่ง และเป็นเพียงชนิดเดียวที่อยู่ในสกุล "Ailurus"
มีรูปร่างหน้าตาคล้ายแรคคูนและกระรอกรวมกัน หัวมีขนาดใหญ่ จมูกแหลม ขาสั้นคล้ายหมี ขนตามลำตัวมีหลากหลาย มีทั้งสีน้ำตาลเข้ม น้ำตาลเหลืองและน้ำตาลแดง ขนบริเวณลำคอยาวและนุ่มฟู หางเป็นพวงยาวคล้ายกับหางของกระรอก มีลายปล้องสีน้ำตาลแดงสลับขาว มีความยาวของลำตัวและหัว 51-64 เซนติเมตร หางยาว 50-63 เซนติเมตร มีน้ำหนัก 3-4.5 กิโลกรัม
มีการกระจายพันธุ์พบตามแนวเทือกเขาหิมาลัย ตั้งแต่ภาคเหนือของประเทศอินเดีย, ทิเบต, เนปาล, ภูฏาน, จีน, ภาคเหนือของพม่า และภาคเหนือของประเทศลาวบริเวณที่ติดกับจีน โดยอาศัยอยู่ในป่าที่มีระดับความสูงตั้งแต่ 1,500-4,000 เมตรจากระดับน้ำทะเล 
มีพฤติกรรมออกหากินตามลำพัง มักหากินบนต้นไม้ กินอาหารเพียงไม่กี่ประเภท โดยกินเฉพาะใบไม้อ่อนเท่านั้น บางครั้งอาจกินไข่นก สัตว์ขนาดเล็กและผลไม้บางชนิดด้วย ใช้เวลาตอนกลางวันในการนอนหลับพักผ่อน แพนด้าแดงตัวผู้จะหวงอาณาเขตมากและมักเคลื่อนย้ายไปเรื่อย ๆ แต่แพนด้าแดงตัวเมียจะอาศัยอยู่ในพื้นที่ครอบครองของตัวเอง บางครั้งตัวผู้อาจเข้ามาหากินภายในอาณาเขตของตัวเมียด้วย โดยทั่วไปอาณาเขตของแพนด้าแดงตัวผู้จะกว้างประมาณ 1.1-9.6 ตารางกิโลเมตร ส่วนอาณาเขตของตัวเมียจะกว้างประมาณ 1.0-1.5 ตารางกิโลเมตร ผสมพันธุ์ในช่วงเดือนมกราคม ถึงเดือนกุมภาพันธ์ โดยตัวเมียจะยอมให้ตัวผู้ผสมพันธุ์อยู่เพียง 1-3 วันเท่านั้น แม่แพนด้าแดงใช้เวลาตั้งท้องประมาณ 90-145 วัน และจะออกลูกในโพรงไม้หรือถ้ำเล็ก ๆ ออกลูกครั้งละ 4 ตัว ลูกที่เกิดใหม่จะยังมองไม่เห็น มีสีขนตามลำตัวออกสีเหลืองอ่อน และจะกินนมแม่อยู่นาน 5 เดือน หลังจากนั้นจึงหย่านมและเปลี่ยนมากินใบไผ่แทน เมื่ออายุได้ 2 ปี ก็จะแยกออกไปหากินตามลำพัง 
 มีข้อสังเกตว่า แพนด้าแดงที่อยู่บริเวณภาคเหนือของอินเดียจะมีขนาดเล็กกว่าตัวที่อยู่ค่อนมาทางเอเชียตะวันออก และมีสีที่ใบหน้าซีดจางกว่า ซึ่งเป็นชนิดย่อยที่แยกออกไป
สำหรับในประเทศไทย สวนสัตว์พาต้าเคยนำเข้ามาเลี้ยงในสวนสัตว์ครั้งหนึ่ง โดยให้อยู่ในห้องปรับอากาศ ปัจจุบันมีแสดงที่สวนสัตว์เชียงใหม่ และสวนสัตว์เปิดเขาเขียวเท่านั้น
ศัพทมูลวิทยา.
ชื่อ "แพนด้า" (panda) น่าจะมาจากชื่อท้องถิ่นของแพนด้าแดงในภาษาเนปาลว่า "pajā" "กรงเล็บ" หรือ "paũjā" "อุ้งเท้า" ในภาษาอังกฤษมักเรียกสั้น ๆ ว่า "panda" ต่อมามีชื่อเรียกเป็น "แพนด้าแดง" หรือ "แพนด้าน้อย" เพื่อแยกมันจากแพนด้ายักษ์ที่ได้รับการอธิบายและตั้งชื่ออย่างเป็นทางการใน ค.ศ. 1869 ชื่อสกุล "Ailurus" มาจากศัพท์ภาษากรีกโบราณว่า αἴλουρος ("ailouros") หมายถึง "แมว" ส่วนคำแสดงคุณลักษณะ "fulgens" เป็นศัพท์ภาษาละตินที่แปลว่า "แวววาว, สว่าง"
ท่าอากาศยานตราด

ท่าอากาศยานตราด เปิดทำการบินเมื่อวันที่ 18 เมษายน พ.ศ. 2546 สนามบินตราดเป็นสนามบินแห่งที่ 3 ของบริษัท การบินกรุงเทพ จำกัด (มหาชน) ตั้งอยู่ ณ พื้นที่ตำบลท่าโสม อำเภอเขาสมิง และตำบลบางปิด อำเภอแหลมงอบ จังหวัดตราด พื้นที่ส่วนใหญ่เป็นสวนยาง ห่างจากอ่าวธรรมชาติประมาณ 10 กิโลเมตร ซึ่งมีท่าเรือข้ามไปยังเกาะช้างได้ มีพื้นที่สามารถสร้างทางวิ่งได้กว้าง 45 เมตร ยาว 1,800 เมตร เพื่อใช้กับท่าอากาศยานของบริษัทฯ ที่มีอยู่ ทั้งนี้พื้นที่ที่ต้องการในการจัดตั้งสนามบินนี้ สำหรับทางวิ่งยาว 2,000 เมตร พร้อมเขตความปลอดภัยในการเดินอากาศ จำเป็นต้องใช้พื้นที่เป็นเนื้อที่รวมประมาณ 1,200 ไร่ และยังเป็นสนามบินที่สวยที่สุดในประเทศไทยแห่งหนึ่ง โดยสร้างอาคารผู้โดยสารแบบ ศาลา 2 หลัง และสวนหย่อม และศาลา 1 หลังเป็นร้านอาหาร และห้องน้ำ และมีการขยายรันเวย์จาก1800เมตรเป็น2100โดยการทลายภูเขาและทำบาสแพทที่เป็นเส้นเหลืองตรงรันเวย์05ให้เป็นรันเวย์เพื่อรองรับA319 B737
สนามบินพี่สนามบินน้อง.
ท่าอากาศยานสมุย
ท่าอากาศยานสุโขทัย
บัณฑิตวิทยาลัย มหาวิทยาลัยเกษตรศาสตร์

บัณฑิตวิทยาลัย มหาวิทยาลัยเกษตรศาสตร์ เป็นส่วนราชการที่จัดตั้งตามพระราชกฤษฎีการการแบ่งส่วนราชการของมหาวิทยาลัยเกษตรศาสตร์ มีฐานะเป็นคณะหนึ่งในมหาวิทยาลัยเกษตรศาสตร์ อยู่ภายใต้การบริหารงานของคณบดี มีรองคณบดี และหัวหน้าสำนักงานเลขานุการ ทำหน้าที่รับผิดชอบงานด้านต่าง ๆ โดยมีคณะกรรมการประจำบัณฑิตวิทยาลัยเป็นที่ปรึกษา
ประวัติ.
สภามหาวิทยาลัยเกษตรศาสตร์ ได้มีมติให้เปิดหลักสูตรปริญญาโทขึ้นเป็นครั้งแรก ในวันอังคารที่ 22 พฤษภาคม พ.ศ. 2499 ทางด้านกสิกรรมและสัตวบาล ในคณะกสิกรรมและสัตวบาล และในวันศุกร์ที่ 2 มิถุนายน พ.ศ. 2504 ได้เปิดหลักสูตรปริญญาโท อีก 2 สาขา คือ สาขาเศรษฐศาสตร์เกษตร และสาขาพัฒนาเศรษฐกิจ ในคณะเศรษฐศาสตร์และสหกรณ์ 
จากการขยายตัวของการศึกษาขั้นบัณฑิตเป็นอย่างมาก ในเดือนสิงหาคม พ.ศ. 2505 มหาวิทยาลัยเกษตรศาสตร์จึงได้แต่งตั้งคณะอนุกรรมการร่างข้อบังคับและร่างพระราชกฤษฎีกาจัดตั้ง บัณฑิตวิทยาลัย โดยมี ศาสตราจารย์ ดร.ประเสริฐ ณ นคร เป็นประธาน และ ดร.สง่า สรรพศรี (ตำแหน่งขณะนั้น) เป็นเลขานุการ ในวันจันทร์ที่ 10 ตุลาคม พ.ศ. 2509 หม่อมหลวง ชูชาติ กำภู อธิการบดีมหาวิทยาลัยเกษตรศาสตร์ ได้มีคำสั่งแต่งตั้งให้ ศาสตราจารย์ ดร. ประเสริฐ ณ นคร รองอธิการบดีฝ่ายวิชาการ รักษาการในตำแหน่งคณบดีบัณฑิตวิทยาลัย ดร.สง่า สรรพศรี อาจารย์เอกคณะวนศาสตร์ ปฏิบัติหน้าที่รองคณบดีบัณฑิตวิทยาลัย และ อาจารย์บุญธรรม จิตต์อนันต์ อาจารย์โท คณะเกษตร ปฏิบัติหน้าที่เลขานุการบัณฑิตวิทยาลัย
งานบัณฑิตศึกษาของมหาวิทยาลัยเกษตรศาสตร์ ได้ขยายตัวอย่างต่อเนื่องและมีการเปิดสอนหลักสูตรระดับบัณฑิตศึกษาในคณะต่าง ๆ เพิ่มมากขึ้นตามลำดับ จนกระทั่งในปี พ.ศ. 2520 จึงได้เริ่มเปิดสอนหลักสูตรดุษฎีบัณฑิต ในสาขาปฐพีวิทยาขึ้นเป็นหลักสูตรแรก
เมื่อเริ่มก่อตั้ง บัณฑิตวิทยาลัยมีสำนักงานอยู่ที่หอประชุมใหญ่ ต่อมาใน วันศุกร์ที่ 14 ตุลาคม พ.ศ. 2520 ได้ย้ายสำนักงานไปยังตึก 3 (ตึกบรรเจิด คติการ) ในปีงบประมาณ พ.ศ. 2543 ศาสตราจารย์ ดร. ธรรมศักดิ์ พงศ์พิชญามาตย์ คณบดีบัณฑิตวิทยาลัย ได้ขออนุมัติการก่อสร้างอาคารสำนักงานหลังใหม่ สูง 9 ชั้น เป็นผลสำเร็จ โดยใช้งบประมาณ 48 ล้านบาท การก่อสร้างได้แล้วเสร็จ ในปี พ.ศ. 2546 และเปิดให้บริการนิสิตบัณฑิตศึกษาและบุคคลทั่วไป นับตั้งแต่วันศุกร์ที่ 10 ตุลาคม พ.ศ. 2546 เป็นต้นมา
หลักสูตร.
ปัจจุบัน การศึกษาในระดับบัณฑิตศึกษาของมหาวิทยาลัยแบ่งออกเป็นหลักสูตรปกติ หลักสูตรนานาชาติ และโครงการพิเศษ โดยมีหลักสูตรทั้งสิ้น ดังนี้ 
โดยมีหลักสูตรโครงการสหวิทยาการระดับบัณฑิตศึกษา ดังนี้
ทำเนียบคณบดี.
หมายเหตุ คำนำหน้านามของผู้ดำรงตำแหน่งคณบดี เป็นคำนำหน้านามตามตำแหน่งทางวิชาการในขณะนั้น
บาเกะดานูกิ

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
บาเกะดานูกิ  เป็นหนึ่งใน"โยไก"ที่พบในคติชนและตำนานญี่ปุ่น ซึ่งมักเชื่อมโยงกับจิ้งจอกแรคคูนญี่ปุ่นหรือ "ทานูกิ"
ถึงแม้ว่า "ทานูกิ" เป็ยสัตว์ที่มีตัวตนจริง แต่ "บาเกะดานูกิ" ที่ปรากฏในวรรณกรรมเป็นสัตว์ที่ประหลาด และแม้แต่เหนือธรรมชาติ โดยปรากฏในวรรณกรรมแรกสุดในบทเกี่ยวกับจักรพรรดินีซูอิโกะใน "นิฮงโชกิ" ดังตัวอย่างในข้อความนี้ "ในฤดูใบไม้ผลิสองเดือน มีทานูกิในแถบชนบทของมุตสึ  พวกมันจะแปลงร่างเป็นมนุษย์และร้องเพลง " บาเกะดานูกิยังปรากฏในวรรณกรรมคลาสสิกต่าง ๆ เช่น นิฮงเรียวอิกิ และอูจิชูอิโมโนงาตาริ ในบางภูมิภาคของญี่ปุ่น "บาเกะดานูกิ" มีชื่อเสียงจากการมีทักษะคล้ายกับ "คิตสึเนะ" (สุนัขจิ้งจอก): พวกมันสามารถแปลงร่างเป็นวัตถุหรือมนุษย์ และสามารถเข้าสิงมนุษย์ได้
ลักษณะ.
ทานูกิ เป็นสัตว์ที่ชาวญี่ปุ่นเชื่อว่า เป็นปีศาจที่สามารถแปลงร่างได้ โดยใช้ใบไม้แปะไว้ที่หน้าผาก โดยความเชื่อนี้ปรากฏให้เห็นบ่อย ๆ ตามสื่อในวัฒนธรรมร่วมสมัยต่าง ๆ อย่างการ์ตูนญี่ปุ่น เช่น "ปอมโปโกะ ทานูกิป่วนโลก" ใน ค.ศ. 1994 เป็นต้น โดยเชื่อว่าเป็นสัตว์ที่ชอบดื่มเหล้าสาเก แต่จะไม่ซื้อเหล้าสาเกให้เปลืองเงินแต่จะใช้วิธีการแปลงร่างหลอกเอาเหล้ามาดื่ม รักสนุก และจะชอบหลอกมนุษย์ด้วยการแปลงลูกอัณฑะให้มีขนาดใหญ่ด้วย
ความเชื่อของมนุษย์ต่อทานูกิ.
เชื่อว่าความเชื่อเรื่องทานูกิของญี่ปุ่นได้รับอิทธิพลมาจากจีนพร้อมกับความเชื่อเรื่องปีศาจจิ้งจอก ซึ่งในจีนแทบไม่มีความเชื่อเรื่องทานูกิอยู่เลย แต่มีการสับสนในชนิดของสัตว์เมื่อถึงญี่ปุ่น
โดยคำว่า "狸" เป็นคำคุณศัพท์ในภาษาจีนกลางสมัยใหม่ (ออกเสียง "หลี่") เดิมมีความหมายถึงสัตว์เลี้ยงลูกด้วยนมขนาดกลาง เช่น แมว เป็นหลัก แต่เมื่อคำนี้ได้ถูกนำมาใช้ในญี่ปุ่น ปัญญาชนชาวญี่ปุ่นไม่อาจหาสัตว์ที่เหมาะสมที่จะนำมาใช้ได้ จึงใช้ไปในความหมายทั่วไปเช่น ทานูกิ, แมวดาว, แบดเจอร์ยุโรป, เพียงพอน และกระรอกบินยักษ์ญี่ปุ่น
ปัจจุบันในญี่ปุ่น มักปรากฏเครื่องปั้นดินเผารูปทานูกิยืนสองขา พุงป่อง สวมหมวกฟาง มือข้างนึงถือขวดเหล้าสาเก และอีกข้างถือถุงเงินที่ยังไม่ได้ใช้ประดับอยู่ตามหน้าร้านเหล้า ร้านอาหาร หน้าวัดหรือศาลเจ้า บ้านเรือนทั่วไป หรือกระทั่งข้างทางถนน นัยว่าเป็นสัญลักษณ์แห่งความโชคดีเหมือนมาเนกิเนโกะ ซึ่งรูปปั้นดินเผานี้ชื่อ "ชิงารากิยากิ" (信楽焼き) มีแหล่งผลิตเพียงแห่งเดียวเท่านั้น คือ เมืองชิงารากิ อำเภอโคกะ จังหวัดชิงะ
วันเวิลด์

วันเวิลด์  เป็นเครือข่ายพันธมิตรสายการบินลำดับ 3 ของโลก ก่อตั้งเมื่อวันที่ 1 กุมภาพันธ์ พ.ศ. 2542 (ค.ศ. 1999) ปัจจุบันมีสายการบินเข้าร่วมจำนวน 15 สายการบิน
ปัจจุบันเครือข่ายมีการให้บริการเที่ยวบินวันละกว่า 9,300 เที่ยวต่อวัน กว่า 870 จุดหมายปลายทาง ใน 146 ประเทศทั่วโลก
สมาชิกและสมาชิกในเครือ.
สายการบินสมาชิกและสมาชิกในเครือปัจจุบัน.
<templatestyles src="การอ้างอิง/styles.css"/>A 
<templatestyles src="การอ้างอิง/styles.css"/>Bในเส้นทางที่ดำเนินการให้กับอะแลสกาแอร์ไลน์ภายใต้ชื่ออะแลสกาสกายเวสต์เท่านั้น 
<templatestyles src="การอ้างอิง/styles.css"/>Cเที่ยวบินของอเมริกันอีเกิลจะดำเนินการโดยเอนวอยแอร์ เพียดมอนต์แอร์ไลน์ พีเอสเอแอร์ไลน์ แอร์วิสคอนซิน รีพับลิคแอร์เวย์ และสกายเวสต์แอร์ไลน์ 
<templatestyles src="การอ้างอิง/styles.css"/>Dดำเนินการเป็นธุรกิจแฟรนไชส์โดยใช้ชื่อ ลวดลายอากาศยาน และรหัสเที่ยวบินของบริติชแอร์เวย์ 
<templatestyles src="การอ้างอิง/styles.css"/>Eเฉพาะเส้นทางที่ดำเนินการให้กับฟินน์แอร์ 
<templatestyles src="การอ้างอิง/styles.css"/>Fเที่ยวบินไอบีเรียรีเจียนัลดำเนินการโดยแอร์โนสตรุม 
<templatestyles src="การอ้างอิง/styles.css"/>Gเที่ยวบินของควอนตัสลิงก์จะดำเนินการโดยอัลไลแอนซ์แอร์ไลน์ (เฉพาะในเส้นทางที่ดำเนินให้กับควอนตัสลิงก์) อีสเทิร์นออสเตรเลียแอร์ไลน์ แนชนัลเจ็ตซิสเต็ม เน็ตเวิร์กเอวิเอชัน และซันสเตทแอร์ไลน์ 
อดีตสมาชิกในเครือของสมาชิกปัจจุบัน.
<templatestyles src="การอ้างอิง/styles.css"/>Aสมาชิกในเครือแรกก่อตั้ง 
<templatestyles src="การอ้างอิง/styles.css"/>Bเที่ยวบินของอเมริกันคอนเน็กชันจะดำเนินการโดยเชอทอควาแอร์ไลน์ รีเจียนส์แอร์ และทรานส์สเตทแอร์ไลน์ 
<templatestyles src="การอ้างอิง/styles.css"/>Cผนวกกิจการเข้ากับคาเธ่ย์แปซิฟิคในวันที่ 21 ตุลาคม ค.ศ. 2020 
<templatestyles src="การอ้างอิง/styles.css"/>Dผนวกกิจการเข้ากับศรีลังกันแอร์ไลน์ในวันที่ 31 ตุลาคม ค.ศ. 2016 
<templatestyles src="การอ้างอิง/styles.css"/>Eควบรวมกิจการเข้ากับอเมริกันแอร์ไลน์ในวันที่ 17 ตุลาคม ค.ศ. 2015 
<templatestyles src="การอ้างอิง/styles.css"/>Fเที่ยวบินของยูเอสแอร์เวย์เอกซ์เพรสจะดำเนินการโดยแอร์วิสคอนซิน เมซาแอร์ไลน์ เพียดมอนต์แอร์ไลน์ พีเอสเอแอร์ไลน์ รีพับลิคแอร์เวย์ และสกายเวสต์แอร์ไลน์ 
อัตลักษณ์.
เครื่องบินของสมาชิกพันธมิตรทั้งหมดจะมีสัญลักษณ์ "วันเวิลด์" ขนาด อยู่บริเวณด้านขวาของประตูทางเข้าชุดแรกด้านหลังห้องนักบิน
ในปี 2007 เจแปนแอร์ไลน์ได้ทำลวดลายพิเศษบนเครื่องบินโบอิง 777 จำนวน 2 ลำ ได้แก่ โบอิง 777-200อีอาร์ (ทะเบียน JA704J) และโบอิง 777-300 (ทะเบียน JA8941) โดยใช้เป็นการเฉลิมฉลองการเข้าร่วมวันเวิลด์ เครื่องบินลำแรก (JA704J) ขึ้นบินจากท่าอากาศยานนานาชาตินาริตะซึ่งเป็นฐานการบินระหว่างประเทศหลักของสายการบินในวันที่ 16 เมษายน ค.ศ. 2007 โดยเป็นเที่ยวบินที่ 441 ของสายการบินเจแปนแอร์ไลน์ มุ่งหน้าสู่มอสโก
วันเวิลด์เปิดตัวลวดลายอากาศยานมาตรฐานของกลุ่มพันธมิตรเป็นส่วนหนึ่งของการเฉลิมฉลองครบรอบ 10 ปีของพันธมิตรในเดือนกุมภาพันธ์ ค.ศ. 2009 โดยลวดลายมีชื่อกลุ่มพันธมิตรเป็นตัวอักษรขนาดใหญ่ที่มีความสูงประมาณ และมีสัญลักษณ์กลุ่มพันธมิตรอยู่ด้านข้างลำตัวเครื่องบิน โดยมีพื้นหลังสีขาวหรือโลหะขัดเงา สัญลักษณ์สายการบินสมาชิกที่ให้บริการอากาศยานจะถูกจัดวางเป็นตัวอักษรขนาดเล็กในตำแหน่งมาตรฐานที่ด้านหน้าเครื่องบินด้านล่างชื่อและสัญลักษณ์ของกลุ่มพันธมิตร สายการบินสมาชิกจะคงรูปแบบของลวดลายของสายการบินเดิมเอาไว้
อาณาจักรอาหม

อาณาจักรอาหม ("อาโหมะ ราชยะ") บ้างเรียก อาณาจักรอัสสัม (Kingdom of Assam) มีชื่อในภาษาอาหมว่า เมืองถ้วนสวนคำ หรือ เมืองนุนสุนคำ (Mioung Dun Sun Kham) ไทใหญ่เรียกว่า เวสาลีโหลง เป็นรัฐรุ่นเดียวกับอาณาจักรสุโขทัย เริ่มต้นเมื่อ พ.ศ. 1771 นำโดยเจ้าหลวงเสือก่าฟ้า ปฐมกษัตริย์ หลังจากที่ต้องอพยพเดินทางทั้งยังทำการต่อสู้และย้ายถิ่นตลอด 38 ปี จึงได้วางรากฐานอาณาจักรอาหม โดยตั้งราชธานีที่เจ้รายดอย (หรือ จรวยเทพ) ในช่วงแรกที่ได้ตั้งอาณาจักรอาหมขึ้นมีการต่อสู้กับชนชาวเขาเผ่าต่าง ๆ ซึ่งเป็นชนพื้นเมือง
ยุคแรกของอาณาจักรอาหม.
อาณาจักรอาหมที่ตั้งขึ้นครั้งแรกเป็นอาณาจักรเล็ก ๆ เพราะมักมีการอพยพย้ายถิ่นฐาน ซึ่งเวลาอพยพนั้นตำนานให้ตัวเลขเพียง 9,000 คน รวมผู้หญิงและเด็ก ซึ่งคาดได้ว่าอีก 38 ปีภายหลัง จำนวนประชากรทั้งหมดที่เพิ่มขึ้นจากผู้อพยพเดิม ก็ยังคงไม่ถึง 20,000 คน
การต่อสู้ของชาวอาหม.
อาณาจักรอาหมดำรงอยู่ได้มากว่า 260 ปี ซึ่งในช่วงเวลาระหว่างนี้มีประชากรเพิ่มมากขึ้น ทั้งจากที่เป็นชาวป่าชาวเขาในท้องถิ่นเดิม และทั้งที่อพยพมาอีก นับได้ว่าอาณาจักรอาหมมีความมั่นคง แต่ประมาณปี พ.ศ. 2070 อาณาจักรอาหมได้พบกับศัตรูร้ายกาจ นั่นคือจักรวรรดิโมกุล ในเบื้องต้นอาหมทำการต่อสู้ต้านทาน การรุกรานจึงไม่รุนแรงนัก และได้เงียบหายไปเป็นครั้งคราว เมื่อ พ.ศ. 2150 การรุกรานเริ่มหนักหน่วงรุนแรงยิ่งขึ้น และกลายเป็นสงครามที่ต่อเนื่องและยาวนานถึง 175 ปี ประวัติศาสตร์อาหมในตอนนี้ถือเป็นยุคของ สงครามโมกุล ในที่สุด สงครามได้สิ้นสุดในปี พ.ศ. 2225 โดยที่พวกโมกุลไม่สามารถเอาชนะอาหมได้ จึงต้องมีการทำการตกลงปักปันดินแดนเป็นการแน่นอนแล้วเลิกรบกันไป
ความเจริญของอาณาจักรอาหม.
จากข้อเขียนของฟาติยะ อิบริยา ซึ่งติดตามไปกับกองทัพอิสลามเขียนบรรยายราชธานีครหคาออน ไว้ดังนี้
"เมืองครหคาออน มีประตูเมือง 4 ประตู สร้างด้วยหินและปูนขาว มีถนนพูนดินสูง กว้าง และมั่นคงอยู่รอบเมือง สะดวกแก่การสัญจรไปมา สองฝั่งของแม่น้ำทิขุมีอาคารบ้านเรือนใหญ่โต ถนนที่ผ่านไปในตลาดแคบ และมีพ่อค้าขายหม้อขายกระทะเท่านั้น ไม่ขายของกินเช่นตลาดของเรา เพราะแต่ละบ้านตุนอาหารไว้กินตลอดปี"
"ตัวเมืองแออัดไปด้วยหมู่บ้าน ภายในเขตพระราชวังมีอาคารสูงและโอ่โถงอยู่หลายหลัง ท้องพระโรงยาว 120 ศอก (60 เมตร) กว้าง 30 ศอก (15 เมตร) มีเสา 66 ต้น แต่ละต้นหนา 4 ศอก เสาเหล่านี้แม้จะใหญ่แต่ก็เกลี้ยงเกลา เครื่องตกแต่งและความวิจิตรของท้องพระโรงนี้ อยู่เหนือคำบรรยายใด ๆ ทั้งสิ้น ไม่มีอาคารใดในโลกจะเปรียบได้ในเรื่องความมั่นคงแข็งแรง และความงดงามแห่งรูปภาพและของท้องพระโรง กล่าวกันว่าต้องใช้คนงานสองหมื่นสองพันคน"
ความยุ่งยากและการล่มสลาย.
ภายหลังต่อต้านการรุกรานของพวกโมกุลอย่างทรหด ก็ได้เกิดการขัดแย้งภายในเอง ข้างต้นเริ่มยุ่งยากกับหมู่ชนต่าง ๆ และการแตกสามัคคีกันภายใน จนต้องขออาศัยการช่วยเหลือจากสหราชอาณาจักรที่มาปกครองอินเดีย สหราชอาณาจักรไม่อยากเกี่ยวข้องกับอาณาจักรอาหม พยายามให้อาหมแก้ปัญหาด้วยตนเองโดยสหราชอาณาจักรไม่ต้องไปเกี่ยวข้อง แต่อาหมก็ขอร้องให้สหราชอาณาจักรมาแทรกแซงอยู่เรื่อยมา
ภายใต้การปกครองอาณัติแห่งพม่า และการตกเป็นดินแดนบริติชอินเดีย.
เมื่ออาหมอยู่ภายใต้การปกครองอาณัติแห่งพม่า สหราชอาณาจักรจึงต้องเข้าช่วยอาหมให้พ้นจากการปกครองของพม่า วิธีเดียวที่จะช่วยอาหมได้คือต้องให้อาหมเป็นอยู่ภายใต้การอารักขาของสหราชอาณาจักรโดยตรงตั้งแต่ พ.ศ. 2385 เมื่ออินเดียเป็นเอกราชหลังสงครามโลกครั้งที่สอง อาหมก็ถูกรวมอยู่กับอินเดีย
เห่เรื่องพระอภัยมณี

เห่เรื่องพระอภัยมณี เป็นบทเห่กล่อมพระบรรทมที่ประพันธ์โดย สุนทรภู่ มีทั้งสิ้น 8 ช่วง แต่ละช่วงนำมาจากเรื่องราวบางตอนของเรื่องพระอภัยมณี ได้แก่
สถานีรถไฟชุมพร

สถานีรถไฟชุมพร ตั้งอยู่ ถนนนวมินทร์รวมใจ ตำบลนาทุ่ง อำเภอเมืองชุมพร จังหวัดชุมพร เป็นสถานีรถไฟชั้น 1 ของทางรถไฟสายใต้ สถานีชุมพร เป็นจุดเติมน้ำมัน จุดแรก ของทางรถไฟสายใต้ หลังจากออกมาจากสถานีกรุงเทพ, สถานีธนบุรี และ ย่านรับส่งสินค้าพหลโยธิน และ รถไฟจากเส้นทางสายใต้ทุกขบวนที่จะเข้าสถานีกรุงเทพ สถานีธนบุรี และย่านรับส่งสินค้าพหลโยธิน ดังนั้นรถไฟต้องจอดทุกขบวน สถานีชุมพรซึ่งอยู่ในโครงการรถไฟช่วงชุมพร ท่าเรือน้ำลึกระนอง อนาคตอาจจะเปลี่ยนเป็นชุมทางชุมพร 
ประวัติย่อ.
สถานีชุมพร เป็นสถานี ที่ ทางรถไฟสายใต้จากบางกอกน้อย และ อู่ตะเภา มาบรรจบกัน โดยบรรจบกันเมื่อ 17 กันยายน พ.ศ. 2459 ต่อมาเมื่อ 1 มกราคม พ.ศ. 2459 (นับอย่างใหม่ต้องปี พ.ศ. 2460 เพราะ ขึ้นปี ค.ศ. 1917 แล้ว) จึงได้เดินรถตรงจาก บางกอกน้อย ไป อู่ตะเภา ซึ่งจะหยุดที่ ชุมพร และ ทุ่งสง เพื่อค้างแรม ในบ้านพักรถไฟ ใกล้สถานีชุมพร ในยุคที่ยังไม่มีการเดินรถในเวลากลางคืน ต่อมาเมื่อปี พ.ศ. 2465 จึงได้เดินรถในเวลากลางคืน เมื่อมีการสั่งรถนอนเข้ามาใช้งานในกรมรถไฟ 
สถานีชุมพรเป็นจุดเติมน้ำและฟืนรถจักรไอน้ำ และ เป็นจุดตัดขบวนรถด่วนสายใต้ ที่จะไป ปาดังเบซาร์ด้วย
สถานีชุมพร เคยเป็นชุมทาง ให้รถไฟทหารสายแยก ไป เขาฝาชี ความยาว 90 กิโลเมตร เมื่อ 25 ธันวาคม พ.ศ. 2486 ตามความต้องการของกองทัพญี่ปุ่นที่ประจำการในประเทศไทย ต่อมา เมื่อ 19 มีนาคม พ.ศ. 2488 กองทัพสัมพันธมิตร ได้ส่งฝูงบินทึ้งระเบิด บี 24 ถล่มย่านสถานีชุมพร และทางรถไฟไปเขาฝาชี เสียหายยับเยิน จนต้องถอนรางรถไฟทหารสายแยก ไป เขาฝาชี ออกไปบางส่วนเพื่อซ่อมแซมย่านสถานีชุมพร พอสิ้นสงครามมหาเอเซียบูรพา ทหารญี่ปุ่น ขอถอนราง ทางแยกสายเขาฝาชีหมดสิ้นเพื่อป้องกันไม่ให้กองทัพสัมพันธมิตรเข้ายึดฐานที่มั่นกองทัพญี่ปุ่น เมื่อกันยายน พ.ศ. 2488 ผลของสงครามทำให้กรมรถไฟต้องสร้างสถานีชุมพรขึ้นมาใหม่ เมื่อปี พ.ศ. 2491
พันธะเคมี

พันธะเคมี (อังกฤษ : Chemical Bond) คือ 
แรงยึดเหนี่ยวที่เกิดขึ้นระหว่างอะตอมหรือกลุ่มของอะตอมเพื่อเกิดเป็นกลุ่มที่เสถียรและเป็นอิสระในระดับโมเลกุล ลักษณะเฉพาะที่สำคัญของพันธะเคมีในโมเลกุลคือจะปรากฏในบริเวณระหว่างนิวเคลียสของอะตอม ทำให้มีการเปลี่ยนแปลงพลังงานจนอยู่ในช่วงที่เหมาะสม ซึ่งอาจจะเกิดเป็นพันธะโคเวเลนต์ พันธะไอออนิก หรือพันธะโลหะ ได้ อนึ่ง การศึกษาเรื่องพันธะเคมีทำให้สามารถเข้าใจและทำนายสมบัติทางกายภาพและทางเคมีของสารได้
อำเภอเมืองสระแก้ว

เมืองสระแก้ว เป็นอำเภอหนึ่งของจังหวัดสระแก้ว
ประวัติ.
ชื่ออำเภอว่า "สระแก้ว" นั้นมีที่มาจากในท้องที่อำเภอมีสระน้ำโบราณอยู่ 2 สระ ได้แก่ "สระแก้ว" และ "สระขวัญ" ซึ่งตามประวัติของจังหวัดสระแก้ว สระน้ำทั้งสองนี้ถือว่ามีความสำคัญมาตั้งแต่ในอดีต เนื่องจากได้นำน้ำจากสระไปใช้ในพิธีถือน้ำพระพิพัฒน์สัตยา โดยถือว่าเป็นน้ำบริสุทธิ์และศักดิ์สิทธิ์ สระน้ำทั้งสองสระนี้เรียกกันติดปากว่า สระแก้ว-สระขวัญ
สระแก้วในอดีต (ประมาณ พ.ศ. 2452) มีฐานะเป็น กิ่งอำเภอสระแก้ว อยู่ภายใต้การปกครองของอำเภอเมืองกระบินทร์บุรี จังหวัดกระบินทร์บุรี ต่อมาใน พ.ศ. 2468 จังหวัดกระบินทร์บุรีถูกยุบรวมเข้ากับจังหวัดปราจิณบุรี กิ่งอำเภอสระแก้วจึงอยู่ภายใต้การปกครองของอำเภอกบินทร์บุรี จังหวัดปราจีนบุรี ต่อมาในปี พ.ศ. 2501 จึงได้มีพระราชกฤษฎีกายกฐานะเป็น อำเภอสระแก้ว และยกฐานะเป็น อำเภอเมืองสระแก้ว ในปี พ.ศ. 2536 ตามลำดับ
สระแก้ว-สระขวัญ (สวนสาธารณะสระแก้ว-สระขวัญ) จุดกำเนิดชื่อจังหวัดสระแก้ว ที่ตั้ง : ถนนเทศบาล2 ข้างสำนักงานเทศบาลเมืองสระแก้ว ตำบลสระแก้ว อำเภอเมืองสระแก้ว จังหวัดสระแก้ว 
ภูมิศาสตร์.
ที่ตั้งและอาณาเขต.
อำเภอเมืองสระแก้วตั้งอยู่ทางทิศตะวันตกของจังหวัด มีอาณาเขตติดต่อกับเขตการปกครองข้างเคียงดังต่อไปนี้
การแบ่งเขตการปกครอง.
การปกครองส่วนภูมิภาค.
อำเภอเมืองสระแก้วประกอบไปด้วย 8 ตำบล 129 หมู่บ้าน ได้แก่
การปกครองส่วนท้องถิ่น.
อำเภอเมืองสระแก้วประกอบด้วยองค์กรปกครองส่วนท้องถิ่น 11 แห่ง ได้แก่
แหล่งท่องเที่ยว.
และสัตว์ป่ามากมายกว่า 300 ชนิด
การเดินทางไปศาลหลักเมืองจังหวัดสระแก้ว ตั้งอยู่บนเส้นทางหลวงหมายเลข 33 จากตัวเมืองไปทางอำเภอวัฒนานครประมาณ 4 กิโลเมตร ทางซ้ายมือ ณ ปริมณฑลสวนกาญจนภิเษก ตำบลท่าเกษม
อุทยานแห่งชาติปางสีดา

อุทยานแห่งชาติปางสีดา ได้รับการจัดตั้งเป็นอุทยานแห่งชาติเมื่อวันที่ 22 กุมภาพันธ์ พ.ศ. 2525 นับเป็นอุทยานแห่งชาติลำดับที่ 41 ของประเทศไทย ตั้งอยู่ในท้องที่อำเภอวัฒนานคร อำเภอเมืองสระแก้ว จังหวัดสระแก้ว และอำเภอนาดี จังหวัดปราจีนบุรี รวมครอบคลุมเนื้อที่ 529,375.81 ไร่ หรือประมาณ 847 ตารางกิโลเมตร ประกอบไปด้วยสถานที่ท่องเที่ยวที่สวยงาม ป่าไม้ที่อุดมสมบูรณ์ โดยเฉพาะเป็นที่ศึกษาเรื่องสัตว์ป่าที่สำคัญ เพราะมีสัตว์ป่าหายากและนกกว่า 300 ชนิด เช่น นกเงือก นกยูง ฯลฯ รวมถึงมีแหล่งจระเข้น้ำจืด ซึ่งเชื่อว่าเหลือเพียงแห่งเดียวในประเทศไทย
เมื่อวันที่ 14 กรกฎาคม พ.ศ. 2548 ยูเนสโกได้ขึ้นทะเบียนอุทยานแห่งชาติเขาใหญ่ อุทยานแห่งชาติทับลาน อุทยานแห่งชาติปางสีดา อุทยานแห่งชาติตาพระยา และเขตรักษาพันธุ์สัตว์ป่าดงใหญ่เป็นแหล่งมรดกโลกทางธรรมชาติโดยใช้ชื่อว่า "กลุ่มป่าดงพญาเย็น-เขาใหญ่"
ภูมิประเทศ.
ประมาณร้อยละ 95 ภูมิประเทศส่วนใหญ่ครอบคลุมไปด้วยพื้นที่ป่า เป็นทิวเขาสูงสลับซับซ้อน และเป็นส่วนหนึ่งของทิวเขาพนมดงรัก โดยมีความลาดชันจากทิศเหนือไปยังทิศใต้ สูงจากระดับน้ำทะเลประมาณ 50–878 เมตร มียอดเขาใหญ่เป็นยอดเขาที่สูงที่สุด เทือกเขาเหล่านี้เป็นต้นกำเนิดของลำห้วยลำธารหลายสาย
ลักษณะภูมิอากาศ.
สภาพภูมิอากาศแบ่งออกได้เป็น 3 ฤดูกาล
อุณหภูมิโดยเฉลี่ย 27.5–28.78 องศา
ลักษณะพืชพรรณและสัตว์ป่า.
ลักษณะป่ามีทั้งลักษณะของป่าดิบชื้น ป่าดิบแล้ง ป่าดิบเขา ป่าเบญจพรรณ ชนิดของพรรณไม้ที่พบอยู่ทั่วไป ได้แก่ พญาไม้ มะขามป้อมดง สนสามพันปี กำลังเสือโคร่ง ยางกล่อง ยางขน ยางเสี้ยน กระบาก ยางปาย เคี่ยมคะนอง เป็นต้น พันธุ์ไม้ที่สำคัญ ได้แก่ เต็ง รัง เหียง พลวง มะขามป้อม รกฟ้า เป็นต้น
มีสัตว์ป่าหายากรวมทั้งนกไม่ต่ำกว่า 300 ชนิด อาศัยอยู่ ตัวอย่างสัตว์ป่าที่พบ ได้แก่ ช้าง กระทิง วัวแดง เสือโคร่ง เก้ง กวางป่า กระจง ชะนีมงกุฎ นากเล็กเล็บสั้น เม่นแผงคอใหญ่ นกเงือก นกยูง และปลาชนิดต่าง ๆ
แหล่งท่องเที่ยว.
แหล่งท่องเที่ยวในอุทยานแห่งชาติปางสีดา เช่น
ปลาตะเพียนสาน

ปลาตะเพียนสาน เป็นงานประดิษฐ์ที่เกิดจากภูมิปัญญาของคนไทย#เปลี่ยนทาง เดิมมักใช้ใบลานมาทำเป็นเส้นแผ่นยาว ๆ บาง ๆ มาตากแดด 2-3 นาที แล้วมาสานเป็นรูปปลาตะเพียน เนื่องจากใบลานมีโครงสร้างที่แข็งแรง แล้วลงสีให้สวยงาม จากนั้นจึงนำมาประกอบเป็นโมบาย สมัยก่อนคนไทยมีอาชีพทำนากันเป็นส่วนใหญ่ ในคูคลองก็จะมีปลาตะเพียนเป็นจำนวนมาก ปลาตะเพียนสานจึงเป็นสัญลักษณ์แห่งความอุดมสมบูรณ์เนื่องจากช่วงที่ปลาโตเต็มที่นั้นเป็นช่วงเดียวกับช่วงเวลาที่ข้าวตกรวง นอกจากนี้ผู้ใหญ่มักจะแขวนปลาตะเพียนสานไว้เหนือเปลเด็กเพื่อเป็นการอวยพรให้เด็กสุขภาพแข็งแรงอีกด้วย ปลาตะเพียนสานมี 2 ชนิด คือ ชนิดลวดลายและตกแต่งสวยงาม ซึ่งประดิษฐ์ขึ้นในสมัยรัชกาลที่ 5 และอีกชนิดหนึ่งเป็นเพียงสีใบลานตามธรรมชาติ
ปัจจุบันปลาตะเพียนสานยังมีการทำกันเป็นสินค้า OTOP ของชาวบ้านกลุ่มท่าวาสุกรี จังหวัดพระนครศรีอยุธยา อีกด้วย ซึ่งเป็นการสร้างรายได้ให้ชาวบ้าน และยังเป็นการอนุรักษ์ภูมิปัญญาของคนไทยไว้ นอกจากนี้บางคนยังใช้ริบบิ้นทำอีกด้วย นอกจากปลาตะเพียนสานใบลานที่ลงสีมาในสมัยรัชการที่ 5 แล้วในปัจจุบันยังมีการคิดเพิ่มเติมค่าให้ปลาตะเพียนในสมัยปัจจุบัน ได้มีการค้นคิดการฉลุใบลานขึ้นมาอีกเพี่อเพิ่มคุณค่าและลวดลายต่างๆลงไป อีกทั้งยังพัฒนา ประโยชน์การใช้งานปลาตะเพียนสานใบลานให้มีประโยชน์มากกว่าการที่จะเป็นเครื่องแขวนสำหรับใช้ในโอกาสอื่น ๆ อีกมากมายได้ขึ้นทะเบียนเป็นสินค้า otop กรุงเทพที่เขตธนบุรี และได้เป็นวิสาหกิจชุมชน ได้มีการจดลิขสิทธิ์ และแจ้งภูมิปัญญาท้องถิ่นอีกด้วย 
ประวัติ.
การสานปลาตะเพียนด้วยใบลานแล้วนำมาแต่งแต้มด้วยสีแดงแบบโบราณมีมาตั้งแต่สมัยกรุงศรีอยุธยา#เปลี่ยนทาง ปรากฏหลักฐานทางประวัติศาสตร์ใน "พรรณนาภูมิสถานพระนครศรีอยุธยา" เป็นเอกสารจากหอหลวงแผ่นดินสมเด็จพระเจ้าอุทุมพร ความว่า :-
"ถนนย่านป่าโทน มีร้านขายทับ โทน เรไร ปีแก้ว จังหน่อง เพลี้ย ขลุ่ย หีบ ไม้อุโลก ไม้ตะแบก ไม้ขนุนใส่ผ้า และขายช้าง ม้า กระดาษ อู่ เปล ศาลพระภูมิ เจว็ดเขียนเทวรูป เสื่อลําแพน ปลาตะเพียนใบลาน จิงโจ้"#เปลี่ยนทาง 
การสานปลาตะเพียนด้วยใบลานเกิดจากทัศนคติและความเชื่อด้านศาสนาพุทธของคนสมัยโบราณ#เปลี่ยนทาง เชื่อว่าไตรภูมิคือโลกจักรวาลที่ชาวพุทธอาศัยอยู่นั้นเป็นรูปกลมเหมือนถ้วย โอบอุ้มน้ำมหาสมุทรด้วยเขากำแพงจักรวาล ตรงกลางเป็นเขาพระสุเมรุถูกหนีบไว้ด้วยเขาตรีกูฏ มีปลายักษ์เรียกว่า ปลาอานนท์ #เปลี่ยนทาง นอนหนุนจักรวาลอยู่ เมื่อปลาอานนท์ขยับตัวจะทำให้โลกเคลื่อนไหว บางครั้งรุนแรงจนเกิดความเสียหายต่อชีวิตและทรัพย์สิน และมีการเปรียบเทียบเป็นคติ คำพังเพย และสุภาษิตไทยเกี่ยวกับปลาสะท้อนให้เห็นถึงความผูกพันของชาวกรุงศรีอยุธยากับสายน้ำมาตั้งแต่อดีต
ปัจจุบัน การสานปลาตะเพียนด้วยใบลานห้อยเป็นพวงระย้า สื่อความหมายถึงคำอวยพร ความอุดมสมบูรณ์ มีสุขภาพแข็งแรง ร่างกายสมบูรณ์ และมีฐานะมั่งคั่ง
ลักษณะเครื่องแขวนปลาตะเพียนใบลาน.
เครื่องแขวนปลาตะเพียนใบลานพวงหนึ่ง เรียกว่า "ปลาลูกสิบห้า "#เปลี่ยนทาง ประกอบด้วยลูกปลา 9 ตัว 12 ตัว หรือ 15 ตัวตามแต่ขนาดของแม่ปลา มีส่วนประกอบ 4 ส่วน ดังนี้
วัดพระธาตุดอยกองมู

วัดพระธาตุดอยกองมู เดิมชื่อ วัดปลายดอย ตั้งอยู่ที่ดอยกองมู ทางทิศตะวันตกของอำเภอเมืองแม่ฮ่องสอน จังหวัดแม่ฮ่องสอน ถือเป็นวัดและพระธาตุประจำจังหวัด
พระธาตุดอยกองมู เป็นปูชนียสถาน ประกอบด้วย พระธาตุเจดีย์ ศิลปะไทใหญ่-พม่า จำนวน 2 องค์ 
โดยคำว่า "กองมู" เป็นภาษาไทใหญ่แปลว่า "พระเจดีย์"
เวิร์ด (หน่วยสารสนเทศ)

ในวิทยาการคอมพิวเตอร์ เวิร์ด  หมายถึง เนื้อที่ที่คอมพิวเตอร์จัดไว้สำหรับเก็บข้อมูล ไม่น้อยกว่า 1 ตัวอักษรตามรหัสแอสกี หรือไม่น้อยกว่า 8 บิต ขึ้นอยู่กับสถาปัตยกรรมคอมพิวเตอร์ ในปัจจุบัน คอมพิวเตอร์ที่เข้ากันได้กับสถาปัตยกรรมของไอบีเอ็ม (คอมพิวเตอร์ส่วนบุคคลทั่วไป) 1 เวิร์ดจะมีขนาด 16 บิต (2 ไบต์)
เวิร์ดมีประโยชน์ในการช่วยการประมวลผลของซีพียู โดยใช้เป็นขนาดชุดคำสั่งของการนำเข้าสู่ซีพียู (fetch) และการอ้างอิงตำแหน่งในหน่วยความจำ
บางครั้งเราอาจเห็นหน่วย สองเวิร์ด (Dword - Double word) และ สี่เวิร์ด (Qword - Quadruple word) ซึ่งมีขนาดเป็นสองเท่าและสี่เท่าของเวิร์ด ตามลำดับ ในการเขียนโปรแกรมบางภาษา เช่น ภาษาแอสเซมบลี ภาษาซี เป็นต้น
สมเด็จพระราชาธิบดี

สมเด็จพระราชาธิบดี  คือ พระราชอิสริยยศสำหรับพระมหากษัตริย์ เจ้าผู้ครองราชอาณาจักร เป็นประมุขของราชวงศ์ ซึ่งเป็นบุรุษ โดยทั่วไปถือว่า สมเด็จพระราชาธิบดี มีฐานันดรต่ำกว่าสมเด็จพระจักรพรรดิ
ยุโรป.
ยุคกลางตอนต้นเริ่มต้นด้วยการแบ่งแยกจักรวรรดิโรมันตะวันตก ก่อเกิดเป็นอาณาจักรต่างๆ ในยุโรปตะวันตก ชาวแฟรงก์ตั้งราชอาณาจักรแฟรงก์ในศตวรรษที่ 8 อังกฤษสมัยแองโกล-แซกซันรวมเป็นราชอาณาจักรอังกฤษในศตวรรษที่ 10
ในช่วงยุคกลางของยุโรป ได้เกิดกระแสการรวมศูนย์อำนาจขึ้นสู่อาณาจักร ทำให้ในช่วงปลายยุคกลางเกิดอาณาจักรขนาดใหญ่ และมีอำนาจมากมายในยุโรป พระราชาในอาณาจักรเหล่านี้เริ่มจะประดับมงกุฎด้วยโค้งและลูกโลกที่มีไม้กางเขนอยู่ด้านบนตามแบบอย่างมงกุฎจักรพรรดิ ซึ่งก่อนหน้านี้มีเพียงพระจักรพรรดิแห่งจักรวรรดิโรมันอันศักดิ์สิทธิ์เท่านั้นที่ใช้สัญลักษณ์นี้
จีน.
ในช่วงก่อนราชวงศ์ฉินร่วมแคว้น พระราชาได้ถูกเรียกขานอย่างยกย่องว่ามหาราช เป็นพระบรมราชอิสริยยศสูงสุดสำหรับพระมหากษัตริย์เทียบเท่ากับ “โอรสสวรรค์” เช่น พระเจ้าชางโจ้ว
ปัจจุบัน.
ในยุคปัจจุบัน มีการเรียกขานพระประมุขของสถาบันกษัตริย์แตกต่างกันไปในภาษาไทย โดยส่วนมากจะเรียกว่า สมเด็จพระราชาธิบดี เช่น สมเด็จพระราชาธิบดีสุลต่านฮัสซานัล โบลเกียห์, สมเด็จพระราชาธิบดีคาร์ลที่ 16 กุสตาฟแห่งสวีเดน และมีบางสถาบัน เรียกว่า “สมเด็จพระเจ้า” เช่น สมเด็จพระเจ้าชาลส์ที่ 3 แห่งสหราชอาณาจักร ส่วนพระมหากษัตริย์ของประเทศไทยนั้น เรียกว่า "พระบาทสมเด็จพระเจ้าอยู่หัว"
สถานีรถไฟประจวบคีรีขันธ์

สถานีรถไฟประจวบคีรีขันธ์ ตั้งอยู่ ถนนมหาราช 1 ตำบลประจวบคีรีขันธ์ อำเภอเมืองประจวบคีรีขันธ์ จังหวัดประจวบคีรีขันธ์ อยู่ในความควบคุมของงานเดินรถแขวงหัวหิน มีขบวนรถหยุดรับส่งผู้โดยสารรวม 22 ขบวนต่อวัน เป็นสถานีรถไฟชั้น 1 ของทางรถไฟสายใต้
ขบวนรถไฟ.
ขบวนรถที่หยุดรับ-ส่งผู้โดยสาร.
สถานีรถไฟประจวบคีรีขันธ์มีขบวนรถหยุดรับส่งผู้โดยสารทั้งหมด 24 ขบวน แบ่งเป็น รถด่วนพิเศษ 10 ขบวน รถด่วน 2 ขบวน รถเร็ว 8 ขบวน และรถธรรมดา 4 ขบวน ดังนี้
ขบวนรถที่ทดลองหยุดรับ-ส่งผู้โดยสาร.
สถานีรถไฟประจวบคีรีขันธ์มีขบวนรถไฟที่ทดลองหยุดเพื่อการโดยสาร 2 ขบวน ดังนี้
ขบวนรถที่ไม่หยุดรับ-ส่งผู้โดยสาร.
สถานีรถไฟประจวบคีรีขันธ์มีขบวนรถที่ไม่หยุดรับส่งผู้โดยสาร 2 ขบวน ดังนี้
ขบวนรถจอดรอทำขบวน.
สถานีประจวบคีรีขันธ์มีขบวนรถจอดรอทำขบวน 2 ขบวน คือ
ขบวนรถธรรมดาที่ 251/252 ธนบุรี - ประจวบคีรีขันธ์ - ธนบุรี โดยเที่ยวไป ขบวน 251 จะออกจากธนบุรีเวลา 13.05 น. ถึงประจวบคีรีขันธ์เวลา 19.20 น. แล้วจอดรอทำขบวนที่สถานีประจวบคีรีขันธ์ (จอดค้างคืน) วันรุ่งขึ้นเที่ยวกลับ ขบวน 252 ออกจากประจวบคีรีขันธ์เวลา 04.51 น. และถึงธนบุรีเวลา 10.55 น.
 "ณ วันที่ 20 กุมภาพันธ์ 2567"
เอเชียนเกมส์ 1990

เอเชียนเกมส์ 1990  เป็นการแข่งขัน เอเชียนเกมส์ ครั้งที่ 11 จัดขึ้นที่ปักกิ่ง สาธารณรัฐประชาชนจีน ระหว่างวันที่ 22 กันยายน ถึง 7 ตุลาคม พ.ศ. 2533 มีประเทศเข้าร่วมการแข่งขันทั้งหมด 36 ประเทศ และมีกีฬาแข่งขันทั้งหมด 27 ชนิด และในครั้งนี้ประชุมสภาโอลิมปิกแห่งเอเชียได้มีการพิจารณาลงโทษ พักการเป็นสมาชิกของประเทศอิรัก เนื่องจากอิรักได้ก่อสงครามอ่าวเปอร์เซีย และจากผลของสงครามครั้งนี้ ทำให้ชีค ฟาฮัด ประธานสภาโอลิมปิกแห่งเอเชีย และชาวคูเวตเสียชีวิต
หลังจากกรุงปักกิ่งได้เป็นเจ้าภาพเอเชียนเกมส์ 1990 ครั้งต่อไปจะเป็นเจ้าภาพโอลิมปิกฤดูร้อน 2008
สรุปเหรียญการแข่งขัน.
ด้านล่างนี้เป็นตารางการจัดอันดับของคณะกรรมการโอลิมปิกแห่งชาติ โดยแสดงรายชื่อประเทศที่ได้รับเหรียญทองมากที่สุด 10 อันดับแรก ได้แก่
โรลส์-รอยซ์

โรลส์-รอยซ์ (Rolls-Royce) รถยนต์นั่งจากประเทศอังกฤษ บริษัทก่อตั้งโดย เฟดริก เฮนรี่ รอยซ์ และ ชาร์ล โรลส์ รถยนต์ของโรลส์-รอยซ์มีลักษณะเป็นรถยนต์หรูหราขนาดใหญ่ นอกจากนี้รถยนต์แล้ว ยังได้ผลิตเครื่องยนต์สำหรับอากาศยาน ให้แก่เรือเหาะ (Zeppelin) ปัจจุบันบีเอ็มดับเบิลยูเป็นเจ้าของเครื่องหมายการค้าของโรลส์รอยซ์ 
รถยนต์หรูหรา.
โรลส์รอยซ์มีรถยนต์หรูหราอยู่ภายใต้เจ้าของคือบีเอ็มดับเบิลยู ซึ่งปัจจุบันได้ออกจำหน่ายทั้งหมด 5 รุ่น ซึ่งเป็นรถยนต์ประกอบด้วยมือทั้งหมด เช่น โรลส์-รอยซ์ แฟนทอม, โรลส์-รอยซ์ โกสท์ เป็นรถเก๋งซีดาน 4 ประตู, โรลส์-รอยซ์ เรธ เป็นรถคูเป้ 2 ประตู โรลส์-รอยซ์ ดอว์น เป็นรถเปิดประทุน 2 ประตู และ โรลส์-รอยซ์ คัลลิแนน เป็นรถเอสยูวี 5 ประตู เป็นต้น
รถยนต์พระที่นั่ง.
ในประเทศไทย รถยนต์โรลส์รอยซ์ได้ถูกใช้เป็นรถยนต์พระที่นั่งในพระบาทสมเด็จพระวชิรเกล้าเจ้าอยู่หัว ดังนี้
ลลนา สุลาวัลย์

มะลิ บำเรอจิต (เกิด 2 ธันวาคม พ.ศ. 2503) ชื่อเล่น จิ๋ม เป็นที่รู้จักในชื่อ ลลนา สุลาวัลย์ เป็นนักแสดงหญิงชาวไทย และเป็นนักแสดงหญิงที่ได้รับฉายาว่า "นางเอกหลายสิบล้าน" "นางเอกเขี้ยวเสน่ห์" มีผลงานการแสดงได้รับความนิยมสูงสุด ช่วง พ.ศ. 2519–2521
ประวัติ.
ลลนาเกิด 2 ธันวาคม พ.ศ. 2503 ที่อำเภอบ้านโป่ง จังหวัดราชบุรี จบการศึกษาระดับมัธยมศึกษาตอนต้นจากโรงเรียนปานะพันธ์วิทยา
แสดงภาพยนตร์เรื่องแรกเรื่อง วัยอลวน เมื่อปี 2519 คู่กับไพโรจน์ สังวริบุตร กำกับโดย เปี๊ยก โปสเตอร์ ทำรายได้ทำลายสถิติภาพยนตร์เรื่อง มนต์รักลูกทุ่ง ซึ่งครองสถิติรายได้ 6-7 ล้านบาท มาตั้งแต่ปี 2513 และมีเพลงประกอบที่มีชื่อเสียง คือเพลง "น่ารัก" และ "สุขาอยู่หนใด" วัยอลวนมีภาคต่ออีก 2 ภาค คือ รักอุตลุด (2520) และ ชื่นชุลมุน (2521)
ลลนามีผลงานแสดงประมาณ 50 เรื่อง คู่กับสรพงศ์ ชาตรีมากที่สุด ประมาณ 20 เรื่อง ผลงานแสดงที่ดีที่สุด คือบท "ดวงจันทร์" จากเรื่อง เลือดสุพรรณ ฉบับสร้างใหม่โดยเชิด ทรงศรี แสดงนำคู่กับ ไพโรจน์ สังวริบุตร และบท "อีแพน" จากเรื่อง ดวงตาสวรรค์ กำกับโดย พิศาล อัครเศรณี คู่กับ 3 พระเอก สรพงศ์ ชาตรี, พิศาล อัครเศรณี, มนตรี เจนอักษร ร่วมด้วยเนาวรัตน์ ยุกตะนันทน์, พิราวรรณ ประสพศาสตร์
ลลนา สุลาวัลย์ กลับมาแสดงภาพยนตร์เรื่อง เมื่อ พ.ศ. 2548 พบคู่ขวัญคนเดิมเมื่อ 30 ปีก่อน คือ ไพโรจน์ สังวริบุตร หนังไม่ประสบความสำเร็จด้านรายได้ แต่ลลนา สุลาวัลย์ ได้รับรางวัลมากมาย ได้แก่ รางวัลนักแสดงสมทบหญิงยอดเยี่ยม ชมรมวิจารณ์บันเทิง ครั้งที่ 14 ปี 2548, รางวัลนักแสดงหญิงยอดเยี่ยม Hamburger Awards ครั้งที่ 4 ปี 2548, รางวัลเกียรติคุณทางการแสดง ครั้งที่ 3 ปี 2548, นักแสดงหญิงยอดเยี่ยมในบทนำ โดยกลุ่มผู้มีประสบการณ์ทางการแสดง, รางวัลนักแสดงสมทบหญิงยอดเยี่ยม Movie Max Awards 2006 ปัจจุบันกลับบ้านเกิดที่อำเภอบ้านโป่ง จังหวัดราชบุรี และมีกิจการร้านอาหารเป็นของตนเองชื่อร้าน ลลนา คิชเช่น
ทาคิน

ทาคิน  จัดอยู่ในไฟลัมสัตว์มีกระดูกสันหลัง (Phylum Chordata) ชั้นสัตว์เลี้ยงลูกด้วยนม (Class Mammalia) เป็นสัตว์ประจำชาติของภูฏาน ชอบอยู่รวมกันเป็นฝูงในพื้นที่หนาวเย็น มีหน้าและเขาคล้ายแพะ แต่ว่าไม่มีเครา ตัวใหญ่ประมาณวัว เมื่อโตเต็มที่มีน้ำหนักประมาณ 250 กิโลกรัม ทาคินจะกินใบไผ่ หน่อไม้ เป็นอาหารหลัก จัดเป็นแพะเพียงชนิดเดียวเท่านั้นที่อยู่ในสกุลBudorcas แบ่งออกเป็น 4 ชนิดย่อย
ตำนานเกี่ยวกับทาคิน.
ทาคิน มีตำนานอยู่ว่ามีพระลามะองค์หนึ่งนามว่าท่านดรุกปก คุนเลย์ ได้สำแดงอิทธิฤทธิ์โดยการนำหัวแพะมาเสียบกระดูกวัว และชุบชีวิตมาเป็นสัตว์พันธุ์ใหม่คือทาคิน แต่เดิมทาคินมักหากินตามภูเขา ในอดีตทาคินอยู่ในสวนสัตว์ในกรุงทิมพู แต่ต่อมาพระเจ้าจิกมี ซิงเย นัมเกล วังชุก กษัตริย์องค์ก่อนของภูฏาน มีรับสั่งให้ปล่อยสัตว์ทั้งหมดกลับเข้าป่า แต่ความคุ้นเคยกับเมืองทาคินจึงเพ่นพ่านในเมืองเป็นจำนวนมาก จึงให้กลับมาอยู่ในสวนสัตว์ขึ้นอีกครั้ง โดยการเปลี่ยนสวนสัตว์เป็นศูนย์อนุรักษ์ทาคินแทน
อำเภอตาคลี

ตาคลี [ตา-คลี] เป็นอำเภอหนึ่งตั้งอยู่ทางใต้สุดของจังหวัดนครสวรรค์ เดิมเป็นเขตท้องที่ของอำเภอพยุหะคีรีทั้งหมด ก่อนที่จะขอจัดตั้งเป็นกิ่งอำเภอโดยการปกครองบางส่วนออกจากอำเภอพยุหะคีรี และยกฐานะเป็นอำเภอในวันที่ 2 สิงหาคม 2480 ชื่ออำเภอมีที่มาจากลานตีคลี สถานที่แห่งหนึ่งในบทละครเรื่องสังข์ทอง พระราชนิพนธ์ในพระบาทสมเด็จพระพุทธเลิศหล้านภาลัย เป็นอำเภอที่มีประชากรมากที่สุดเป็นอันดับ 2 ของจังหวัดนครสวรรค์ รองจากอำเภอเมืองนครสวรรค์
การปกครอง.
ในอดีต อำเภอตาคลีมีทั้งหมด 12 ตำบล ได้แก่ ตำบลตาคลี ตำบลหนองสร้อยทอง(ตำบลสร้อยทอง ในปัจจุบัน) ตำบลช่องแค ตำบลหัวหวาย ตำบลหนองหม้อ และตำบลจันเสน รวมทั้งบางส่วนของอำเภอตากฟ้าอีก 6 ตำบล ต่อมาได้มีการแบ่งพื้นที่การปกครองออกใหม่ดังนี้
ภูมิศาสตร์.
อำเภอตาคลีตั้งอยู่ทางทิศตะวันออกเฉียงใต้ของจังหวัด มีอาณาเขตติดต่อกับเขตการปกครองข้างเคียงดังต่อไปนี้
การแบ่งเขตการปกครอง.
การปกครองส่วนภูมิภาค.
อำเภอตาคลีแบ่งพื้นที่การปกครองออกเป็น 10 ตำบล 125 หมู่บ้าน ได้แก่
การปกครองส่วนท้องถิ่น.
ท้องที่อำเภอตาคลีประกอบด้วยองค์กรปกครองส่วนท้องถิ่น 12 แห่ง ได้แก่
เศรษฐกิจ.
อาชีพหลักของประชาชนในอำเภอตาคลี ได้แก่ เกษตรกรรม เช่น ข้าว ข้าวโพด อ้อย สวนผลไม้ (มะม่วง) ค้าขายผลิตภัณฑ์ทางการเกษตร รวมไปถึงการเลี้ยงปศุสัตว์ เช่น โคเนื้อ สุกร ไก่พื้นเมือง ไก่เนื้อ เป็ดเทศ นอกจากนี้ ยังมีโรงงานอุตสาหกรรม เช่น โรงงานน้ำตาล โรงงานผลิตเยื่อกระดาษ เป็นต้น
ธนาคารในอำเภอตาคลีมี 9 บริษัท ได้แก่
<templatestyles src="Div col/styles.css"/>
การศึกษา.
<templatestyles src="Col-begin/styles.css"/>
การขนส่ง.
ภายในอำเภอตาคลีมีทางหลวงที่สำคัญ ได้แก่ ถนนพหลโยธิน (ทางหลวงแผ่นดินหมายเลข 1), ถนนตาคลี–หัวหวาย (ทางหลวงแผ่นดินหมายเลข 3329) และถนนเลียบคลองชัยนาท–ป่าสัก (ทางหลวงแผ่นดินหมายเลข 3196) ส่วนการขนส่งทางราง อำเภอตาคลีมีสถานีรถไฟและที่หยุดรถ ได้แก่ ป้ายหยุดรถไฟโรงเรียนจันเสน สถานีรถไฟจันเสน ป้ายหยุดรถไฟบ้านกกกว้าว สถานีรถไฟช่องแค ที่หยุดรถไฟทะเลหว้า สถานีรถไฟโพนทอง สถานีรถไฟบ้านตาคลี สถานีรถไฟดงมะกุ สถานีรถไฟหัวหวาย และสถานีรถไฟหนองโพ นอกจากนี้ ยังมีสนามบินตาคลี เป็นสนามบินที่ไม่มีสายการบิน ปัจจุบันชื่อกองบิน 4 โดยมีการทำฝนหลวงในย่านภูมิภาคนี้ 
เทศกาลและประเพณี.
ราวเดือนเมษายนของทุกปี
ศาสนสถาน.
<templatestyles src="Div col/styles.css"/>
สถานที่ท่องเที่ยว.
<templatestyles src="Div col/styles.css"/>
ปรียา เกษมสันต์ ณ อยุธยา

เภสัชกรหญิง ท่านผู้หญิงปรียา เกษมสันต์ ณ อยุธยา (สกุลเดิม วิทุรธรรมพิเนตุ; 30 กรกฎาคม พ.ศ. 2475 - 8 ธันวาคม พ.ศ. 2567) เป็นเภสัชกรชาวไทย เป็นธิดาของพระยาวิทุรธรรมพิเนตุ (โต๊ะ อัมระนันทน์) กับคุณหญิงจำรัส วิทุรธรรมพิเนตุ (สกุลเดิม ยอดมณี) จบการศึกษาระดับปริญญาบัณฑิตในหลักสูตรเภสัชศาสตรบัณฑิต คณะเภสัชศาสตร์ มหาวิทยาลัยแพทยศาสตร์ เมื่อปีพ.ศ. 2499 เป็นผู้เชี่ยวชาญองค์การอนามัยโลกด้านเภสัชตำรับสากลและการเตรียมการทางเภสัชกรรม (WHO Expert Advisory Panel on the International Pharmacopoeia and Pharmaceutical) และประธานกรรมการมูลนิธิพัฒนาสถานีอนามัยเฉลิมพระเกียรติ 60 พรรษา นวมินทราชินี เคยดำรงตำแหน่งสำคัญทางการแพทย์ได้แก่ รองปลัดกระทรวงสาธารณสุข อธิบดีกรมวิทยาศาสตร์การแพทย์ และเลขาธิการคณะกรรมการอาหารและยา นอกจากนี้ ยังมีบทบาทดำรงตำแหน่งสำคัญทางการเมือง โดยดำรงตำแหน่งสมาชิกสภานิติบัญญัติแห่งชาติ พ.ศ. 2549 และคณะกรรมการป้องกันและปราบปรามการทุจริตแห่งชาติ ด้านชีวิตส่วนตัว ท่านผู้หญิงปรียา สมรสกับนายแพทย์ หม่อมราชวงศ์อุดมพร เกษมสันต์ ท่านผู้หญิงปรียามีบุตรสองคนได้แก่ ม.ล. อนุพร เกษมสันต์ และ ม.ล. พงศ์ธร เกษมสันต์
ประวัติ.
ท่านผู้หญิงปรียา เกิดเมื่อวันที่ 30 กรกฎาคม พ.ศ. 2475 ที่จังหวัดพระนคร เป็นธิดาของพระยาวิทุรธรรมพิเนตุ (โต๊ะ อัมระนันทน์) กับคุณหญิงจำรัส วิทุรธรรมพิเนตุ (สกุลเดิม ยอดมณี) เข้ารับการศึกษาในระดับประถมศึกษาและมัธยมศึกษา ณ โรงเรียนวัฒนาวิทยาลัย และสำเร็จการศึกษาระดับอุดมศึกษา ณ คณะเภสัชศาสตร์ มหาวิทยาลัยแพทยศาสตร์ (ภายหลังย้ายไปสังกัดจุฬาลงกรณ์มหาวิทยาลัย) เมื่อปี พ.ศ. 2499 และศึกษาต่อในระดับปริญญามหาบัณฑิต ณ วิทยาลัยเภสัชกรรมและวิทยาศาสตร์แห่งฟิลาเดเฟีย (Philladelphia College of Pharmacy and Science) สหรัฐ ในปี พ.ศ 2504 เริ่มต้นชีวิตการทำงานราชการในฐานะนักวิทยาศาสตร์ชั้นโท กองวิเคราะห์ยา กรมวิทยาศาสตร์การแพทย์เมื่อวันที่ 18 กุมภาพันธ์ พ.ศ. 2517 และได้รับการแต่งตั้งเป็นอธิบดีกรมวิทยาศาสตร์การแพทย์ เมื่อวันที่ 1 ตุลาคม พ.ศ. 2531 และดำรงตำแหน่งเลขาธิการคณะกรรมการอาหารและยา เมื่อวันที่ 9 เมษายน พ.ศ. 2534
ท่านผู้หญิงปรียา ได้ขยายการติดต่อกับต่างประเทศให้บุคลากรทางเภสัชกรรมมีความรู้ความชำนาญมากขึ้น จัดตั้งสถาบันวิจัยวิทยาศาสตร์สาธารณสุขแห่งชาติ จัดทำตำรายาเล่มแรกของประเทศไทยและริเริ่มโครงการผลิตสารมาตรฐานอาเซียน และโครงการเฝ้าระวังคุณภาพมาตรฐานของยาเพื่อคุ้มครองผู้บริโภค ด้วยผลงานของท่านผู้หญิงปรียาจึงได้รับความไว้วางใจดำรงตำแหน่งคณะกรรมการป้องกันและปราบปรามการทุจริตแห่งชาติ (ปปช.) และได้รับปริญญาดุษฎีบัณฑิตกิตติมศักดิ์เภสัชศาสตร์จากคณะเภสัชศาสตร์ จุฬาลงกรณ์มหาวิทยาลัยใน ปี พ.ศ. 2529
เครื่องราชอิสริยาภรณ์.
ท่านผู้หญิงปรียา เกษมสันต์ ณ อยุธยา ได้รับพระราชทานเครื่องราชอิสริยาภรณ์ ดังนี้
เดอะม้ง

วงดนตรีเดอะม้ง เป็นวงดนตรีสัญชาติไทย จาก โรงเรียนศึกษาสงเคราะห์เชียงใหม่(ปัจจุบัน คือ โรงเรียนราชประชานุเคราะห์ ๖๐ จังหวัดเชียงใหม่) ต.ดอนแก้ว อ.แม่ริม จ.เชียงใหม่ เป็นวงดนตรีเด็กชาวไทยภูเขา (เด็กดอย) เผ่าต่างๆเช่น ม้ง เย้า มูเซอ อีก้อ จีนฮ่อ ลีซอ ไทยใหญ่ ลัวะ และกะเหรี่ยงฯ เป็นวงดนตรีที่มีนักร้อง นักดนตรี และหางเครื่อง ไม่น้อยกว่า 50 ชีวิต เป็นวงดนตรีของโรงเรียนวงแรกของประเทศไทยที่ได้รับการบันทึกเสียงในสังกัดค่ายนิธิทัศน์โปรโมชั่น   ปี 2526  โรงเรียนศึกษาสงเคราะห์เชียงใหม่ได้รับบริจาคเครื่องอิเล็กโทน จากท่านสายหยุด เกิดผล ซึ่งขณะนั้นดำรงตำเหน่งผู้บัญชาการทหารสูงสุดในสมัยนั้น และในปีนั้นเองได้บรรจุครูพรรณี สมศักดิ์ตำเหน่งผู้สอนวิชาขับร้องและในปีถัดไปได้บรรจุครูทศพล อยู่เย็น สอนวิชาดนตรี ครูทั้งสองเห็นว่ามีเครื่องดนตรีและนักเรียนเป็นนักเรียนประจำ น่าจะเอาเวลาว่างมาจัดกิจกรรมให้นักเรียนคลายเหงาจึงได้จัดกิจกรรมประกวดร้องเพลงประกอบอิเล็คโทน
    ต่อมาปี พ.ศ. 2528  ได้มีการพัฒนามาเป็นวงเล็กๆมีนักร้องมีหางเครื่องโดยมีคุณครูสมศักดิ์แก้วอำไพ เป็นพิธีกร ครูทัศนีย์ จันทโชติ ดูแลฝ่ายเครื่องแต่งกายและมีโอกาสได้ไปแสดงที่วัดปิยาราม ของหลวงพ่อดิเรก ในการไปแสดงครั้งนี้ได้พบกับศิลปินนักแสดงและนักแต่งเพลงท้องถิ่น คุณเทพธารา ปัญญามานะ ได้พบเห็นนักเรียนมาแสดงจึงได้นำเรื่องนี้ไปเล่าให้คุณบุญทรง  วิภูสุวรรณ เจ้าของห้างจำหน่ายเทปคลาสเสท ร้านทิพเนตรเอ็นเตอร์ไพร์ ในสมันนั้น ซึ่งเคยเป็นผู้สนับสนุนวงดนตรีนกแล และคุณบุญทรง มีความสนใจและได้เข้ามาติดต่อกับท่านผู้อำนวยการสุพจน์ จารุเนตร เพื่อสนับสนุนและทำเพลงให้วงของโรงเรียนโดยมีคุณบุญทรง วิภูสุวรรณ  แต่งเพลงสาวดอยปุย คุณเทพธารา ปัญญามานะ  ร่วมแต่งเพลงอีกหลายเพลง มีอาจารย์วสันต์ชาย อิ่มโอฐ ,ครูทศพล อยู่เย็น ร่วมกันแต่งและเรียบเรียงเสียงประสานเพลงและตั้งเป็นวงดนตรีขึ้นมา ชื่อวงดนตรีเดอะม้ง
      ที่มาของคำว่า  “เดอะม้ง”  มาจากความคิดเห็นของท่านผู้อำนวยสุพจน์ จารุเนตร  เห็นว่าในโรงเรียนมีนักเรียนที่เป็นเผ่าม้งเป็นจำนวนมาก และคนทั่วไปมักเรียกชาวไทยภูเขาว่า แม้ว ซึ่งคำว่าแม้วเป็นคำไม่สุภาพ คำสุภาพคือคำว่า “ม้ง”
ตั้งแต่นั้นมาโรงเรียนจึงตั้งชื่อวงดนตรีว่า “เดอะม้ง”  
     จากนั้นคุณบุญทรงและคุณเทพธารา จึงนำเอาผลงานที่แต่งขึ้นมาไปนำเสนอคุณ วิเชียร อัศว์กุล เจ้าของและประธาน กรรมการบริษัทนิธิทัศน์ โปรโมชั่น  ในปี 2529จึงได้รับการสนับสนุนให้เป็นวงดนตรีในสังกัดนิธิทัศน์โปรโมชั่น โดยมีผลงาน   ชุดแรก คนดอยทำเอง   ทำให้วงดนตรีเดอะม้ง มีชื่อเสียง เป็นที่รู้จักของคนทั่วไป และไปแสดงคอนเสิร์ตตามสถานที่ต่างๆเช่น คนเสิร์ตลืมโลก คอนเสิร์ตติดแอร์ เวทีโลกดนตรี และรายการเสาร์สนุก รายการฉันมากับเพลงของวิทยา สุภพรโอภาส จากผลงานดังกล่าวและบทเพลงที่สอดแทรกวิถีชีวิตความเป็นอยู่ของคนไทยล้านนา ชาวไทยภูเขาจึงทำให้วงดนตรีเดอะม้ง ได้รับรางวัลสื่อมวลชนดีเด่นประเภทสื่อชาวบ้าน จากสำนักนายกรัฐมนตรีในปี พ.ศ.2530 และมีผลงานสู่สายตาประชาชน ตามลำดับฯ ชุดแรก คนดอยทำเอง   ,   ชุดที่สอง ขึ้นเหนือล่องใต้   ชุดที่สาม กระเหรี่ยงคอยาว โดยมีครูพิชพร  ถาวรรุ่งกิจเป็นผู้ประพันธ์เพลง ครูชูชีพ มูลสถาน และ ครูกฤษณะ อุทัย เรียบเรียงเสียงประสาน ที่ห้องบันทึกเสียง บ้านไร่ยามเย็น นอกจากนี้วงดนตรีได้แสดงให้กับส่วนราชการและช่วยงานการกุศลมาโดยตลอด และมีการพัฒนาวงและฝึกสอนต่อเนื่องมาจนถึงยุคปัจจุบันและกำลังจะมีผลงานชุดใหม่ในเร็วๆนี้โดยมีนักแต่งเพลง นักเรียบเรียงเสียงประสานจากค่ายเพลงดังให้การสนับสนุน